title: Suffolkinhevonen

text:
Suffolkinhevosen kantakirja on englannin rotujärjestöjen vanhin. Vanhin tunnettu maininta rodusta on William Camdenin teoksessa "Britannia", joka julkaistiin vuonna 1586. Camden kuvaa Englannin itäisissä kreivikunnissa käytettävää työhevosta, jonka voi helposti tunnistaa suffolkinhevoseksi. Tämän kuvauksen ansiosta suffolkinhevonen on vanhin samanlaisena säilynyt hevosrotu. Rotu kehitettiin Norfolkissa ja Suffolkissa itäisessä Englannissa verrattain syrjäisellä seudulla. Paikalliset viljelijät kehittivät rodun maatalouden tarpeisiin, mikä edellytti hevoselta voimaa, sitkeyttä, terveyttä, pitkäikäisyyttä ja lempeää luonnetta. Koska suffolkinhevosia käytettiin tiluksilla, niitä tuskin koskaan myytiin, mikä auttoi pitämään sukulinjat puhtaina ja muuttumattomina.
Nykysuffolkinhevosen kantaisä oli 157-senttinen ori, joka syntyi lähellä Woodbridgeä vuonna 1768 ja jonka omisti uffordilainen Thomas Crisp. Tuolloin rotu tunnettiin nimellä suffolkinrautias. Oria ei koskaan nimetty, ja se tunnetaankin yksinkertaisesti "Crispin hevosena". Ori ei ollut rodun ensimmäinen edustaja, vaan aikansa ainoa puhdasrotuinen ori; 1760-luvulla kaikki muut rodun isälinjat olivat sammuneet, ja rodun populaatio oli geneettisessä pullonkaulassa. Toinen pullonkaula rodulle oli 1700-luvun loppu.


title: Suffolkinhevonen

text: Vuonna 1784 rotua kuvattiin "152 cm korkeaksi, lyhyeksi ja tiivisrakenteiseksi luisin jaloin, usein vaaleanpunarautiaaksi, lempeäksi, mukautuvaksi, vahvaksi" hevoseksi, jonka lavat olivat "täynnä lihaa". Rodun kehittämisen aikana siihen vaikuttivat norfolkinravuri, norfolkincob, ja myöhemmin myös englannintäysiverinen. Yhtenäinen väritys on osittain peräisin pieneltä ravurioriilta Blakes Farmer, joka syntyi 1760. Muitakin rotuja käytettiin tavoitteena suurempi koko ja massa sekä parempi lapa, mutta näiden risteytysten vaikutukset eivät jääneet pysyviksi. "The Suffolk Horse Society" perustettiin Isossa-Britanniassa vuonna 1877 rodun puolestapuhujaksi. Järjestö julkaisi ensimmäisen kantakirjansa vuonna 1880. Ensimmäiset viralliset viennit Kanadaan tapahtuivat vuonna 1865. Vuonna 1880 vietiin ensimmäiset suffolkinhevoset Yhdysvaltoihin, ja seuraavat vuosina 1888 ja 1903 rodun jalostamisen aloittamiseksi siellä. "The American Suffolk Horse Association" perustettiin vuonna 1907 ja se julkaisi ensimmäisen kantakirjansa vuonna 1907. Vuoteen 1908 mennessä rotua oli viety myös Espanjaan, Ranskaan, Saksaan, Itävaltaan, Venäjälle, Ruotsiin, eri puolille Afrikkaa, Uuteen-Seelantiin. Australiaan, Argentiinaan sekä joihinkin muihin maihin.


title: Suffolkinhevonen

text: Ensimmäiseen maailmansotaan mennessä suffolkinhevosesta oli tullut suosittu työhevonen Itä-Anglian suurilla maatiloilla hyvän luonteensa ja työteliäisyytensä ansiosta. Rotu pysyi suosiossa toiseen maailmansotaan asti, jolloin sota-ajan lisääntynyt ruoantuotanto (joka vei monet hevoset teurastamoon) ja kiihtyvä maatalouden koneellistuminen miltei hävittivät rodun. Vain yhdeksän varsaa merkittiin "Suffolk Horse Society"n rekisteriin vuonna 1966. 1960-luvun lopulta alkaen kiinnostus suffolkinhevoseen on kuitenkin kasvanut, ja rodun eläinmäärät ovat kasvaneet jatkuvasti. Rotu jäi harvinaiseksi, ja vuonna 1988 Isossa-Britanniassa oli vain 80 jalostustammaa ja vuotuinen varsatuotanto oli noin 40. Yhdysvaltojen suffolkinhevosrotujärjestö "American Suffolk Horse Association" lakkautti toimintansa sodan jälkeen, ja jatkoi vasta viisitoista vuotta myöhemmin toukokuussa 1961 kun kylmäverihevoskauppa alkoi elpyä 1970-luvulla ja 1980-luvun alussa yhdysvaltalainen rotujärjestö salli jonkin verran risteyttämistä belgiantyöhevosen kanssa, mutta risteytysvarsoista vain tammapuoliset hyväksyttiin järjestön rekisteriin.


title: Suffolkinhevonen

text: Vuoteen 2001 mennessä yhdysvaltalaisia sukulinjoja ei ole hyväksytty brittijärjestön rekisteriin. Rotua pidettiin tuolloin myös Iso.Britannian harvinaisimpana hevosrotuna. Suffolkinhevosen kanta on kasvanut jatkuvasti, mutta Ison-Britannian "Rare Breeds Survival Trust"-järjestö luokittelee rodun tilan kriittiseksi. Järjestön mukaan rodun kanta on kotimaassaan noin 150 ja Yhdysvalloissa 800–1200 eläimen vahvuinen. Myös "American Livestock Breeds Conservancy" luokittelee rodun tilan kriittiseksi. "The Suffolk Horse Society"n mukaan vuonna 2007 syntyi 36 puhdasrotuista suffolkinhevosvarsaa, ja vuonna 2008 maaliskuuhun mennessä 33.


title: Suffolkinhevonen

text: Suffolkinhevosta käytettiin alun perin lähinnä maataloustyöhön, joskin se myös veti sota-aikana raskasta tykistöä. Muiden raskaiden rotujen tavoin suffolkinhevonen veti myös hevosvetoisia pakettiautoja ja muita samankaltaisia ajoneuvoja. Nykyään rotua käytetään metsätyössä, muussa työkäytössä, ja mainosalalla. Niitä myös käytetään risteytyksiin raskaiden kilpahevosten tuottamiseksi "hunter"- ja esteratsastuskilpailuihin. Jalkapallojoukkue Ipswich Town otti suffolkinhevosen joukkuetunnukseensa symboloimaan joukkueen kotipaikkaa.


title: Suffolkinhevonen

text: Suffolkinhevonen oli merkittävässä osassa tanskalaisen jyllanninhevosen kehittämisessä. Tunnetun hampurilaisen suffolkinhevoskauppias Oppenheimerin Tanskaan 1860-luvulla tuoma ori Oppenheimer LXII oli eräs jyllanninhevosen kantaoreista. Oppenheimer oli erikoistunut suffolkinhevosten myyntiin ja vei niitä saksalaiseen Mecklenburgin siittolaan. Ori Oppenheimer LXII perusti jälkeläisensä Oldrup Munkedalin kautta jyllanninhevosen tärkeimmän sukulinjan. Suffolkinhevosia vietiin 1900-luvulla Pakistaniin parantamaan sikäläisiä kantoja, ja rotua risteytettiin pakistanilaisten hevosten ja aasien kanssa ratsujen ja muulien tuottamiseksi armeijan tarpeisiin. Suffolkinhevonen on sopeutunut hyvin Pakistanin ilmastoon koostaan huolimatta, ja jalostusohjelma on ollut menestyksekäs. Neuvostoliitossa kehitetty vladimirinraskaskylmäverinen on eräs toinen rotu, johon suffolkinhevonen on vaikuttanut.


title: Yleisurheilu kesäolympialaisissa 1952 – miesten 800 m

text: Helsingin olympiakisojen miesten 800 metrin juoksuun osallistui 50 urheilijaa edustaen 32 kansallisuutta. Kilpailupäivät olivat 20.–22. heinäkuuta.


text: Jokaisesta erästä kolme nopeinta jatkoon.


text:
1. erä
2. erä
3. erä
4. erä
5. erä
6. erä
7. erä
8. erä


text: Jokaisesta erästä kolme nopeinta loppukilpailuun.


text:
1. erä
2. erä
3. erä


title: Luettelo Valko-Venäjän valtateistä

text:
Valko-Venäjän tieverkkoon kuuluu kaksitoista valtatietä (, ), jotka on numeroitu M-tunnuksella M1-M12. Yhdessä kantateiden (numerointi P1-P149) kanssa, ne muodostavan Valko-Venäjän yleisen maantieverkon perustan, niin sanotut "kansalliset maantiet". Tieverkkoa koskevan politiikan toteuttamisesta, tieverkon suunnittelusta ja valtateiden kunnossapidosta vastaa Valko-Venäjän liikenne- ja tietoliikenneministeriön alainen Belavtodor-osasto ().
Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Järjestelmä on huomattavasti laajempi kuin aiempi M1-valtatien maksupisteisiin perustunut tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä. Järjestelmän avulla kerätään tietullia tulliliiton ulkopuolelta tulevilta autoilta ja tulliliittoon kuuluvilta, yli 3,5 tonnia painavilta ajoneuvoilta muutamia poikkeuksia, kuten moottoripyörät, linja-taksit, hälytysajoneuvot ja Valko-Venäjälle rekisteröidyt traktorit, lukuun ottamatta.


title: Beck (täsmennyssivu)

text: Beck voi tarkoittaa seuraavia:


title: Lenka

text: Lenka Kripac (s. 19. maaliskuuta 1978 Uusi Etelä-Wales, Australia), taiteilijanimeltään Lenka, on australialainen laulaja-lauluntekijä. Ennen soolouraansa hän kuului Decoder Ring -yhtyeeseen, ja näytteli australialaisissa tv-sarjoissa ja elokuvissa.


title: Lenka

text: Lenka asui Tšekkoslovakiasta muuttaneen isänsä ja australialaissyntyisen äitinsä kanssa "korvessa", kunnes Lenkan ollessa seitsemänvuotias perhe muutti Sydneyyn, jossa Lenka kävi koulunsa, sai musiikkiopintoja ja alkoi työskennellä musiikin parissa.


title: Lenka

text: Lenka opiskeli "Australian Theatre For Young People"ssa näyttelemistä Cate Blanchettin opastuksella. Hän kävi taidekoulua ja näytteli muun muassa indie-elokuvissa "The Dish" ja "Lost Things". Hän lauloi Decoder Ring -yhtyeen tekemällä "Somersault"-elokuvan soundtrackilla, joka sai useita palkintoja. Lenka matkusti 2006 yhtyeen mukana Yhdysvaltoihin South by Southwest -festivaalille ja lyhyelle kiertueelle. Hän sekä lauloi että soitti kosketinsoittimia. Hän lähti yhtyeestä toisen levyn jälkeen, muutti Los Angelesiin ja aloitti soolouransa.


title: Lenka

text: Lenkan esikoisalbumi Lenka ilmestyi vuonna 2008. Hänen soolotuotantonsa on saanut vaikutteita muun muassa Björkiltä ja Jemiltä. Lenkan kappale "Everything at Once" soi Microsoftin Windows 8 -mainoksessa.


title: Lenka

text: Lenka on naimisissa graafisen taiteilijan, James Gulliver Hancockin kanssa. Lenka ilmoitti 27. syyskuuta 2011, että on raskaana. Maaliskuussa 2012 hän kirjoitti Twitteriin, että heille on syntynyt poika nimeltään Quinn. Nykyään Lenka matkustaa kahden asunnon väliä (Sydney, Australia ja Brooklyn, New York).


title: Havukosken paloasema

text: Havukosken paloasema on Keski-Uudenmaan pelastuslaitoksen paloasema Vantaan Koivukylän suuralueen Havukosken kaupunginosassa. Se aloitti toimintansa helmikuussa 2011, kun Hiekkaharjun paloaseman kalusto ja miehistö muutti sinne. Käytöstä poisjäänyt Hiekkaharjun paloasema oli toiminnallisesti vanhentunut ja sillä oli pitkään jatkunut sisäilmaongelma.


title: Havukosken paloasema

text: Uusi paloasema on hälytysajojen määrällä mitattuna Suomen toiseksi suurin paloasema Kallion keskuspaloaseman jälkeen. Havukosken paloasemalla on päivittäin noin kuusi palo- ja pelastustoimen hälytystä ja 22 sairaskuljetustehtävää. Havukosken paloaseman sijaintia pidettiin strategisesti onnistuneena. Sieltä pääsee nopeasti Itä-Vantaan pääväylille, kuten Lahden moottoritielle, Koivukylänväylälle ja Asolanväylälle, sekä tarvittaessa myös Kehäradan tunneliin. Pelastusajot nopeutuivat Korson ja Itä-Vantaan suunnalla keskimäärin 1,5 minuuttia; kohteisiin päästiin keskimäärin 5 minuutissa tavoiteajan ollessa 6 minuuttia.


title: Laitala

text:
Huonekalutehdas Laitala Oy on vuonna 1932 perustettu, Kurikan Jurvassa huonekaluja valmistava yritys.
Yhtiön perustaja Toivo Laitala syntyi Pietarissa, jossa hänen isänsä toimi kultaseppä Tillanderin palveluksessa. Ennen vallankumousta hänen perheensä palasi Pohjanmaalle. Vuosina 1925–1926 hän kävi Jurvassa veistokoulun, oppien valmistamaan tyylikalustoja, lähinnä rokokoo-, kustavilais- ja empiretyylisiä.


title: Laitala

text: Vuonna 1932 Laitala rakensi Jurvaan tehtaan, jossa valmistettiin tavallisia maalaishuonekaluja. Sota ja tehtaan palaminen keskeyttivät kuitenkin tuotannon. Sodan vielä jatkuessa Laitala rakennutti kuitenkin uuden tehtaan, keskittyen sodan jälkeen alkaneella jälleenrakennuskaudella kodin huonekalujen ohella myös kauppojen ja liiketalouksien kalusteisiin. Laitala käyttää koristeveistäjiä kalusteiden viimeistelyssä.


title: Laitala

text: Raaka-aineena tuotteissa käytetään eniten suomalaista koivua. Tuotteita myyvät huonekaluliikkeet ympäri maan.


title: There Be Dragons

text: There Be Dragons on Roland Joffén käsikirjoittama ja ohjaama historiallinen seikkailueepos. Elokuva on draama, joka sijoittuu Espanjan sisällissotaan (1936–1939). Sisällissota tunnetaan erittäin ikävänä, sillä se asetti espanjalaiset vastakkain toistensa kanssa, joskus jopa saman perheen sisällä. Sisällissota on vieläkin arka teema Espanjassa. Joffén mukaan elokuvassa puhutaan rakkaudesta ja vihasta, ystävyydestä ja pettämisestä, sekä jokapäiväisen elämän tärkeyden löytämisestä. Elokuvan ensi-ilta oli keväällä 2011.


title: There Be Dragons

text: Vuonna 1992 toimittaja Robertin on kirjoitettava pyhän Josemaría Escriván (todellinen hahmo, jota näyttelee Charlie Cox) elämästä, koska samana vuonna Josemaría Escrivá julistetaan autuaaksi Katolisessa kirkossa. Robert huomaa, että Josemaría oli kotoisin samasta kylästä kuin hänen oma isänsä, Manolo (Wes Bentley). Elokuvan tarina siirtyy vuodesta 1992 30-luvulle, Josemarian, Manolon ja muiden elämään sisällisodan aikana.


title: There Be Dragons

text: Joffé käyttää elokuvassa sekä historiallisia henkilöitä (Josemaría Escrivá), että kuvitteellisia hahmoja (kuetn Manolo, Robert, ja muut sivuhahmot).


title: There Be Dragons

text: Tarina sijoittuu todelliseen historian vaiheeseen ja Joffé yrittää kuvata Espanjan sisällissotaa mahdollisimman aidosti. Toisaalta itse tarina on melkein täysin fiktio, vaikka osa siitä on Josemaria Escrivan elämäkerran innoittamaa.


title: There Be Dragons

text: Josemaría Escrivá de Balaguer (9. tammikuuta 1902 Barbastro, Espanja – 26. kesäkuuta 1975 Rooma, Italia) oli espanjalainen katolinen pappi ja katolisen kirkon sielunhoitoinstituutio Opus Dein perustaja.


title: There Be Dragons

text: Elokuvan tuottajat ovat Roland Joffé, Ignacio G. Sancha, Guy J. Louthan ja Ignaicio Núñez.


title: There Be Dragons

text: Rahoitus on peräisin Sanchan ja Núñezin rahastosta, johon on sijoittanut yli 100 yksityistä rahoittajaa, rahastoa ja yritystä. Antena 3, Espanjan ensimmäinen yksityiskanava on myös rahoittanut elokuvaa.


title: Tromp-luokka (risteilijä)

text: Tromp-luokka oli Alankomaiden Kuninkaallisen laivaston kahden aluksen muodostama risteilijäluokka. Alukset palvelivat toisessa maailmansodassa Britannian Kuninkaallisen laivaston alaisuudessa.


title: Tromp-luokka (risteilijä)

text: Alusluokka luokiteltiin alun perin hävittäjälaivueiden johtoaluksiksi vuoden 1931 laivastosuunnitelmassa, koska risteilijähankinnan esittamistä ei pidetty poliittisesti tarkoituksenmukaisena.


title: Marko Mänttäri

text: Marko Juhani Mänttäri (s. 21. heinäkuuta 1980 Anjalankoski) on suomalainen ampumahiihtäjä ja uransa lopettanut maastohiihtäjä. Hän edusti Kouvolan Hiihtoseuraa. Kasvattajaseura on Sippolan Kunto.


title: Marko Mänttäri

text: Mänttäri kirjoitti ylioppilaaksi Inkeroisten lukiosta. Hän valmistui liikunnanopettajaksi Jyväskylän yliopistosta vuonna 2006. Gradun aiheena oli lukioikäisten nuorten koettu fyysinen pätevyys ja fyysinen kunto.


title: Jari Ruonala

text: Jari Ruonala (s. 1955) on suomalainen diplomikitaristi. Hän on opiskellut kitaransoittoa Oulun Konservatoriossa ja Oulun seudun ammattikorkeakoulussa. Ruonala valmistui musiikin maisteriksi vuonna 2005.


title: Jari Ruonala

text: Ruonala on tehnyt yhteistyötä muun muassa Stefan Stanciun, Unto Kukan, Raili Kukkohovin ja Eero Ylitalon kanssa ja tullut tunnetuksi myös hengellisen musiikin esittäjänä. Ruonala toimii Iin kansalaisopiston päätoimisena musiikinopettajana.


title: Tšarodan piiri

text: Tšarodan piiri (, avaariksi ЧIарада район, "Tšarada raion") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1156,8 neliökilometriä. Asukkaita on 11 300 henkeä (vuonna 2010).


title: Tšarodan piiri

text: Tšarodan piiri sijaitsee Dagestanin länsiosan vuoristoseudulla. Se rajoittuu pohjoisessa Šamilin ja Gunibin, idässä Lakin, etelässä Rutulin ja lännessä Tljaratan piireihin. Seudulta saa alkunsa Karakoisujoki.


title: Tšarodan piiri

text: Piiriin kuuluu 12 maalaiskuntaa: Artšib, Dusrah, Gilib, Gotšada, Gotšob, Irib, Magar, Muguruh, Šalib, Sumeta, Tšaroda ja Tsurib. Hallinnollinen keskus on Tsuribin kylä, josta on 187 kilometriä tasavallan pääkaupunkiin Mahatškalaan. Asutuskeskuksia on yhteensä 53. Vuoden 2002 väestönlaskennan mukaan piirin asukkaista 98,4 % on avaareja ja 1,4 % lakeja. Avaareiksi on luettu myös artšit, joita lienee noin tuhat henkeä. Kaupunkiväestöä ei ole.


title: Tšarodan piiri

text: Seudun pääelinkeino on karjanhoito, joka tuottaa lihaa, maitoa ja villaa. Karjan talvilaitumet sijaitsevat Dagestanin tasankoseudulla. Teollisuutta edustavat pienet leipomot. Piiristä on maantieyhteys Gunibin ja Levašin kautta Buinakskiin.


title: Tšarodan piiri

text: Piirissä toimii 11 lastentarhaa ja 47 koulua, joiden yhteydessä on 7 asuntolaa. Kulttuurilaitoksia ovat lasten taidekoulu, 28 kerhotaloa, 24 kirjastoa, museo ja kansanteatteri. Nähtävyyksiin kuuluvat Tsuldan ja Gotšobin historialliset rakennukset sekä Tširhaljun vesiputous.


title: Tšarodan piiri

text: Paikallislehtenä ilmestyy avaarinkielinen "Tšarada".


title: Muuruveden vaakuna

text: Muuruveden vaakuna oli Muuruveden kunnan tunnus. Vaakunan aiheen uittohaan terät viittaavat metsätalouden merkitykseen kunnalle.


title: Muuruveden vaakuna

text: Vaakunan selitys on ”vihreässä kentässä kaksi vasemmalta esiintyöntyvää kultaista uittohaan terää.” Vaakunan on suunnitellut Kaj Kajander, ja Muuruveden kunnanvaltuusto hyväksyi sen kokouksessaan 26. marraskuuta 1962. Sisäasiainministeriö vahvisti vaakunan käyttöön 18. huhtikuuta 1963.


title: Muuruveden vaakuna

text: Vaakuna jäi epäviralliseksi kotiseutuvaakunaksi 1971, kun Muuruvesi liittyi Juankosken kuntaan.


title: Universally Speaking

text: Universally Speaking on Red Hot Chili Peppersin kappale. Kappale löytyy vuonna 2002 julkaistulta albumilta "By the Way". Kappale julkaistiin singlenä maailmanlaajuisesti vuonna 2003, Yhdysvaltoja lukuun ottamatta. Single oli parhaimmillaan 27. Britannian singlelistalla. Kappale löytyy bändin kokoelma-albumilta "Greatest Hits" ja konserttitallenteelta "Live in Hyde Park".


title: Universally Speaking

text: Singlen b-puoli on "Slowly Deeply".


title: Universally Speaking

text: Dave Sheridan esiintyy toista kertaa Red Hot Chili Peppersin musiikkivideolla. Hän oli ensimmäistä kertaa singlen By the Way videossa taksikuskina. Tämän singlen videolla Sheridan esittää samaa henkilöä, joka yrittää epätoivoisesti palauttaa kirjaa, joka jäi edellisessä videossa laulaja Anthony Kiedikseltä taksiin. Videolla hän yrittää kaikin keinoin päästä lavalla Red Hot Chili Peppersin konsertin aikana. Lopulta hän pääsee lavalle ja palauttaa Kiedikseltä taksiin unohtuneen kirjan. Musiikkivideon ohjasi Dick Rude, joka ohjasi myös singlen Catholic School Girls Rule videon.


title: Universally Speaking

text: CD Single 1


title: Universally Speaking

text: CD Single 2


title: Turmoil Games

text: Turmoil Games on itsenäinen suomalainen pelitalo, joka perustettiin Rovaniemellä vuonna 2008.


title: Turmoil Games

text: Pelistudion ensimmäinen videopeli, "Alpha Polaris", julkaistiin Windows-käyttöjärjestelmälle alkuvuodesta 2011. Peli on "osoita ja klikkaa" -tyyliin toteutettu kauhu- ja seikkailupeli, joka sijoittuu Grönlantiin öljyntutkimusasemalle. Pelin maailmanlaajuisesta levityksestä vastaa saksalainen yritys Just A Game.


title: Turmoil Games

text: Peli on julkaistu Steam-palvelussa Turmoil Gamesin itsensä julkaisemana vuonna 2015.


title: Nuijamaan vaakuna

text: Nuijamaan vaakuna oli Nuijamaan kunnan tunnus, joka puhuvana vaakunana viittaa kunnan nimeen.


title: Nuijamaan vaakuna

text: Vaakunan selitys on ”hopeakentässä esiin työntyvä, kultakyntinen, musta karhun kämmen, joka pitää punaista nuijaa.” Vaakunan on suunnitellut Gustaf von Numers, ja Nuijamaan kunnanvaltuusto hyväksyi sen kokouksessaan 4. joulukuuta 1959. Sisäasiainministeriö vahvisti vaakunan käyttöön 24. maaliskuuta 1960.


title: Nuijamaan vaakuna

text: Vaakuna jäi epäviralliseksi kotiseutuvaakunaksi 1989, kun Nuijamaa liittyi Lappeenrannan kaupunkiin.


title: Klooriakne

text: Klooriakne on klooriyhdisteiden, varsinkin dioksiinin aiheuttama märkänäppyläinen ihottuma. Etenkin korvien takana, silmien ympärillä ja hartioissa esiintyy komedoja (mustapäitä l. ihomatoja) ja erityisesti avoimia komedoja. Nämä johtuvat siitä, että talirauhasten tiehyet tukkeutuvat niitä reunustavan solukon liikakasvun takia.


title: Klooriakne

text: Harvoin esiintyy varsinaista tulehdusta, sen sijaan pustuloita (märkää sisältäviä pieniä rakkuloita), noduluksia (kyhmyjä) ja kystia. Klooriakneen voi liittyä ihon ja kynsien sidekalvojen tummumista eli ylimääräistä pigmentaatiota. Klooriaknea voi esiintyy kaikissa ikäryhmissä, mutta lapset ovat selvästi aikuisia herkempiä.


title: Klooriakne

text:
Aknemuoto tuli tunnetuksi useissa kemikaalionnettomuuksissa Saksassa sekä vuonna 1976 Italiassa, kun Sevesossa pääsi torjunta-ainetehtaan säiliöstä useita kilogrammoja dioksiinia ilmaan.
Tunnetuin uhri on Ukrainan presidentti Viktor Juštšenko. Kyseessä oli tahallinen myrkytys hänen ollessaan presidenttiehdokkaana.


title: Pittsfield

text: Pittsfield on kaupunki Massachusettsissa, Yhdysvalloissa. Se on Berkshiren piirikunnan suurin kaupunki ja sen pääkaupunki. Siellä oli 42 432 asukasta vuonna 2009.


title: Pittsfield

text: Bostonilaista Jacob Wendelliä pidetään Pittsfieldin alkuunpanijana, vaikka hän ei koskaan asunut siellä ja ei välttämättä edes käynyt alueella. Hän osti vuonna 1738 intiaaneilta noin 80 neliökilometriä maata, jotka hän aikoi jakaa osiin ja myydä eteenpäin uudisasukkaille. Wendell liittoutui yhteen Philip Livingstonin ja John Stoddardin kanssa. Jälkimmäisellä oli alueelta neljä neliökilometriä maata. He menivät 1743 alueelle raivaamaan maata, mutta intiaanihyökkäysten uhka pakotti heidät luovuttamaan, ja maa pysyi asumattomana.


title: Pittsfield

text: Vuonna 1752 saapuivat ensimmäiset uudisasukkaat, jotka tulivat pääasiassa Westfieldistä. Kylä alkoi kasvaa, ja vuonna 1761 siitä tehtiin oma kunnallishallinnollinen yksikkönsä, Township of Pittsfield. Se sai nimensä brittipoliitikko William Pittin mukaan. Kylässä oli 200 asukasta vuonna 1761. Vapaussodan lopulla Pittsfieldissä oli jo 2 000 asukasta. Se oli lähinnä maatalousaluetta, joka oli tuottoisaa useiden Housatonicjokeen laskevien purojen ansiosta. Vuonna 1807 Pittsfieldiin tuotiin Merinolampaita Espanjasta, ja siitä tuli Yhdysvaltain villateollisuuden keskus.


title: Pittsfield

text: Pittsfield jatkoi kasvuaa, ja vuonna 1891 se sai kaupunginoikeudet. Samana vuonna William Stanley oli siirtänyt Electric Manufacturing Companyn päämajan Pittsfieldiin. Yritys oli General Electricin edeltäjä. GE:n menestyksen ansiosta Pittsfieldin asukasluku oli kasvanut 1930 mennessä jo 50 000:nteen. Monien muiden Uuden-Englannin teollisuuskaupunkien tavoin Pittsfieldin talous on kuitenkin köyhtynyt 1900-luvun jälkimmäisellä puoliskolla.


title: Taskarin sankarit

text: Taskarin sankarit on vuonna 2011 ilmestynyt Aku Ankka -sarjakuvasarja. Sarjaan kuuluu neljä eri osaa ja toisen osan mukana myyty säilytyskotelo. Se on myös verrattavissa vuonna 2010 ilmestyneeseen Taskarin parhaat -sarjaan.


title: Taskarin sankarit

text: Tässä sarjakuvasarjassa on mukana erityisen paljon Aku Ankka -aiheisia agenttitarinoita. Jokainen kirja sisältää yhden Aku Ankan taskukirjoissa ennen julkaisemattoman tarinan.


title: Šamilkala

text: Šamilkala (; avaariksi Шамилхъала, "Šamilhala") on kaupunkimainen taajama Dagestanin tasavallan Untsukulin piirissä Venäjällä. Se sijaitsee Avarskoje Koisu -joen varrella 10 kilometriä Untsukulin piirikeskuksesta kaakkoon. Asukkaita on 7 200 henkeä (vuonna 2010).


title: Šamilkala

text: Taajama on perustettu vuonna 1985 Irganain vesivoimalaitoksen rakentajien asutukseksi. Aluksi sen nimenä oli "Svetogorsk". Vuonna 1990 taajama nimettiin uudelleen imaami Šamilin mukaan.


title: Charlie Cox

text: Charlie Thomas Cox (s. 21. joulukuuta 1982 Lontoo) on englantilainen näyttelijä.


title: Charlie Cox

text: Cox syntyi Lontoossa ja oli nuorin viidestä lapsesta. Hänen vanhempansa ovat Trisha ja Andrew. Hänet kasvatettiin katolilaisena.


title: Charlie Cox

text: Cox kävi lapsena kahdessa koulussa, Ashdown Housessa Forest Row’ssa, East Sussexissa ja Sherborne Schoolissa Sherbornessa, Dorsetissa. Teatterikoulutuksensa hän sai Bristol Old Vic Theatre Schoolissa.


title: Svetogorsk (täsmennyssivu)

text: Svetogorsk tarkoittaa seuraavia asioita:


title: Ilkka Virta

text: Ilkka Virta on suomalainen kitaristi ja kitarapedagogi. Hän opiskeli Sibelius-Akatemiassa vuosina 1974–1981 ja aloitti konserttitoimintansa 1970-luvun puolivälissä. Ensikonserttinsa jälkeen Virta on konsertoinut sekä solistina että kamarimuusikkona useissa kokoonpanoissa. Hänen soolo-ohjelmistonsa sisältää musiikkia erilaisilta tyylikausilta renessanssista nykymusiikkiin sekä laajan kamarimusiikkiohjelmiston.


title: Ilkka Virta

text: Virta teki ensimmäisen levytyksensä vuonna 1993. Hän työskentelee Oulun Konservatorion kitaransoiton yliopettajana. Hän myös rakentaa itse kitaroita omiin tarpeisiinsa.


title: Zenga

text: Zenga (suomeksi: zen-maalaus) on zenmestareiden tekemää mustemaalausta tai kalligrafiaa. Teos maalataan tavallisesti ohuelle japaninpaperille musteeseen kastetulla siveltimellä. Myös käsiä, sormia ja risuja on käytetty zengan maalaamiseen. Maalaus ilmentää suorasukaisesti maalaajansa henkisen ymmärryksen tasoa, tai pyrkii välittämään katsojalleen zenbuddhalaisen opetuksen. Zenga-maalaus on hyvin korutonta ja pelkistynyttä.


title: Zenga

text: Zengan voidaan sanoa eriytyneen omaksi japanilaisen mustemaalaustaiteen (sumi-e) haaraksi 1600-luvulla. Se poikkeaa aikaisemmasta Muromachi-tyylistä koruttomuudella ja luonnosmaisuudellaan. Kehitykseen johti aikaisempin zen-taiteen mesenaattien (daimyot ja shōgunit) kiinnostuksen siirtyminen muunlaiseen ilmaisuun, kungfutsealaisten oppineiden ottaessa zenmestareiden paikan valtaapitävien neuvonantajina. Aikaisemman kysynnän hiipuessa ammattimaiset zen-maalarit ja heidän temppeliateljeensa katosivat hiljalleen. Seurauksena mustemaalauksesta tuli luonteeltaan luonnosmaista, koska tekijät olivat yleensä zenluostareiden apotteja tai pappeja, joilla oli paljon muita vastuita huolenaan. Sisältö valtasi alan ulkoiselta hohdolta, mestareiden lahjoittaessa teoksia oppilailleen opiskeltavaksi.


title: Zenga

text: Tunnetuimipia zenga-maalareita ovat mm. Fugai Ekun (1568-1654), Hakuin Ekaku (1685-1769), Sengai Gibon (1750-1838), Torei Enji (1721-1792), Nakahara Nantembo (1839-1925), Mokurai (1854-1930), Yamamoto Gempo (1867-1963), Seki Seisetsu (1877-1945), Deiryu (1895-1954), Shibayama (1894-1974) ja Fukushima Keido (1933-), joka on Kioton Tofuku-ji rinzai-zentemppelin apotti.


title: Kytkentävirta

text: Kytkentävirta on sähkölaitteen ominaisuus heti sähköpiiriin kytkemisen jälkeen. Kytkentävirta määrittää tarvittavat sulakkeet, koska kytkentävirran suuruus on moninkertainen jatkuvaan virtaan nähden. Sähköjohtimet tulee myös mitoittaa hetkellinen kytkentävirta huomioon ottaen.


title: Aaron Kosminski

text: Aaron Kosminski (syntyjään Aron Mordke Kozminski, 11. syyskuuta 1865 – 24. maaliskuuta 1919) oli puolanjuutalainen parturi, jota on epäilty Lontoossa 1800-luvun lopulla naisia surmanneeksi sarjamurhaajaksi Viiltäjä-Jackiksi. Kosminski saapui Englantiin siirtolaisena Puolasta 1880 ja työskenteli parturina Whitechapelin kaupunginosassa Lontoossa, jossa tehtiin vuosien 1888 ja 1891 välisenä aikana ainakin 11 poikkeuksellisen raakaa naismurhaa.


title: Aaron Kosminski

text: Kosminski nimetään usein yhdeksi vahvimmista epäillyistä Whitechapelin murhiin. Murhia tutkineen apulaispoliisipäällikkö Sir Melville Macnaughtenin muistion tietojen mukaan Kosminski oli yksi kolmesta poliisin pääepäillystä. Kosminskin mahdollisiksi motiiveiksi mainitaan naisviha ja murhanhimoiset taipumukset. Hänen on kerrottu olleen vainoharhainen skitsofreenikko. Lisäksi Kosminski asui hyvin lähellä rikospaikkoja ja hänen tiedetään uhkailleen ainakin kahta naista veitsellä.


title: Aaron Kosminski

text: Raa’at naismurhat loppuivat Whitechapelissa vuonna 1891, eli samana vuonna kun Kosminski joutui mielisairaalaan.


title: Aaron Kosminski

text: Syyskuussa 2014 julkistettiin tieto dna-tutkimuksesta, jonka katsottiin tukevan oletusta Kosminskin syyllisyydestä. Suomalainen tohtori Jari Louhelainen, joka toimii tutkijana Liverpoolin John Moores -yliopistossa ja on aiemmin työskennellyt ainakin Oxfordin ja Helsingin yliopistoissa, onnistui eristämään DNA-näytteen Catherine Eddowesin murhapaikalta aikoinaan löydetystä saalista. Saalin oli hankkinut huutokaupasta englantilainen liikemies ja Viiltäjä-Jack-harrastaja Russell Edwards nimenomaan mahdollisia DNA-tutkimuksia varten. Jopa 126 vuotta säilyneistä soluista onnistuttiin nykyaikaisella erikoistekniikalla eristämään DNA:ta. Louhelainen vertasi DNA-jälkiä sekä Eddowesin että Kosminskin sukujen jälkeläisten DNA:han. Vastaavuus oli täydellinen. Joidenkin asiantuntijoiden mukaan tutkimus ei vielä osoita Kosminskia kiistattomasti syylliseksi, sillä tutkimusta ei ole vertaisarvioitu, saali on voinut kontaminoitua, eikä saalin alkuperästä ole varmuutta. Myöskään se, että Kosminski on ollut kosketuksissa saalin kanssa, ei tee hänestä vielä syyllistä. Tutkija Louhelainen ei itsekään pidä DNA-tutkimustaan riittävänä tapauksen lopulliseen selvittämiseen.


title: Aaron Kosminski

text: Russell Edwardsin ja Jari Louhelaisen DNA-tutkimuksista kirjoittamassa, Gummeruksen 2015 suomeksi julkaisemassa kirjassa "Viiltäjä-Jack: Kuinka paljastimme murhaajan" (englanninkielinen alkuperäisteos: "Naming Jack the Ripper") esitetään myös Scotland Yardin olevan vakuuttunut Aaron Kosminskin syyllisyydestä.


title: Aaron Kosminski

text: Edwards kertoo soittaneensa Scotland Yardin koulutusmuseoon, kansankielessä niin kutsuttuun Mustaan museoon, kyselläkseen saalin tutkimiseen liittyvistä yksityiskohdista ja erityisesti saalin alkuperästä, koska saali oli tulossa myyntiin huutokauppaan, josta Edwards sen lopulta myös hankki. Edwards keskusteli puhelimessa museon intendentin Alan McCormackin kanssa. Museo on yleisöltä suljettu, autenttisiksi todistettujen historiallisiin rikoksiin liittyvien esineiden säilytyspaikka, samaan tapaan kuin keskusrikospoliisin rikosmuseo Tikkurilassa. Intendentti kertoi puhelimessa Edwardsille, että vaikka Scotland Yardilla oli ollut saali lainassa useita vuosia, he eivät olleet jäljittäneet sen aitoutta, minkä vuoksi he eivät voisi myöskään lausua aitoudesta mitään. Tästä huolimatta McCormack oli ollut kiinnostunut saamaan saalin lainaan museon kokoelmiin uudelleen, mikäli Edwards aikomustensa mukaisesti ostaisi sen itselleen. (Myöhemmin kävi ilmi, että saalin omistaja oli pyytänyt sitä pois museosta aihepiirin harrastajien tutkittavaksi, koska museo ei pitänyt sitä esillä varsinaisessa kokoelmassaan juuri siksi, ettei sen aitoutta voitu tyhjentävästi varmistaa.) Intendentti kuitenkin kertoi heillä aina olleen aineistoa, joka osoittaa Aaron Kosminskin syyllisyyden. Alan McCormack kehotti Edwardsia tekemään omat selvityksensä, koska todisteet eivät ole julkisia, vaan osa museon kokoelmaa. Edwardsin ihmetellessä asiaa McCormack antoi vähintäänkin erikoisen vastauksen sanoen Edwardsin mukaan, että ". . . televisio-ohjelmista ja kirjoista saa niin paljon rahaa, ettei todellista syyllistä kannata paljastaa!"


title: Joel Mustonen

text: Joel Mustonen (s. 18. syyskuuta 1992 Oulu) on suomalainen jääkiekkoilija, joka pelaa Ruotsin SHL-liigan Frölunda HC:ssä. Hän on pelipaikaltaan keskushyökkääjä, mutta osaa pelata myös laidassa.


title: Joel Mustonen

text: Oulussa syntynyt Mustonen aloitti jääkiekkoilun Ruotsissa ja Tingsryds AIF:n joukkueessa. Hän siirtyi sittemmin Skellefteå AIK:n junioreihin ja voitti keväällä 2009 J18 Allsvenskanin hopeaa.


title: Joel Mustonen

text: Mustonen teki kolmivuotisen sopimuksen Skellefteån Elitserien-joukkueen kanssa lokakuussa 2010. Hän debytoi kauden 2010–2011 aikana myös Elitserienissä, jossa Mustonen pelasi kahdeksan runkosarjaottelua ilman tehopisteitä. Hän pelasi myös kolme Mestis-ottelua Suomen alle 20-vuotiaiden maajoukkueessa sekä vahvisti Skellefteån J20-joukkuetta, jotka voittivat J20 SuperElitin hopeaa. Dinamo Minsk varasi Mustosen 91. pelaajana .


title: Joel Mustonen

text: Kausi 2011–2012 oli Mustosen tulokaskausi Elitserienissä. Hän avasi liigassa maalitilinsä 20. lokakuuta 2011 ottelussa MODO Hockeyta vastaan, jolloin Mustonen teki kaksi maalia Anton Forsbergin taakse. Tammikuussa 2012 hän kävi kolmen ottelun lainalla Timrå IK:ssa, jossa Mustonen kävi täyttämässä Johan A. Anderssonin loukkaantumisen sekä Max Fribergin ja Jeremy Boycen alle 20-vuotaiden MM-edustuksen jättämiä aukkoja. Samassa kuussa hän siirtyi toistaiseksi lainalle sarjatasoa alemmas HockeyAllsvenskanin VIK Västerås HK:hon, jota Mustonen vahvisti kauden loppuun. Hän vahvisti myös Skellefteån J20-joukkuetta kevään 2012 pudotuspeleissä.


title: Joel Mustonen

text: Mustonen siirtyi kaudeksi 2012–2013 SM-liigajoukkue Pelicansin harjoitusvahvuuteen tultuaan Suomeen suorittamaan asepalveluksen. Hän kärsi kuitenkin koko kauden ajan mykoplasmastainfektiosta, jonka takia Mustonen oli myös sivussa useista harjoituksista. Hänen ensimmät oireensa infektiosta alkoivat jo vuonna 2010 väsymyksen muodossa. Mustonen sai sittemmin lääkäreiden hoitovirheen vuoksi vakavia sydänvaivoja ja johtoratahäiriöitä. Mykoplasma paljastui kuitenkin varsinaiseksi taudin aiheuttajaksi kuitenkin vasta heinäkuussa 2013, jolloin myös Mustosen sydän operoitiin.


title: Joel Mustonen

text: Elokuussa 2013 Mustonen teki kaksivuotisen sopimuksen Pelicansin kanssa. Hän kuntoutti itseään heinäkuisen leikkauksensa vuoksi alkukauden 2013–2014, kunnes Mustosen liigadebyytti tapahtui 10. joulukuuta 2013 vieraissa Tampereen Ilvestä vastaan. Mustonen teki ottelussa myös liigauransa avausmaalin. Yhteensä hän teki tulokaskaudellaan 28 runkosarjaottelussa tehot 8+4=12 ja seitsemässä playoff-ottelussa tehot 1+1=2. Syyskaudella 2014–2015 Mustosen sydänoireet kuitenkin jatkuivat ja hän pelasi kauden aikana lopulta vain 39 runkosarjaottelua. Mustonen oli kymmenellä osumallaan Pelicansin kolmanneksi paras maalintekijä.


title: Joel Mustonen

text: Kaudeksi 2015–2016 Mustonen palasi Ruotsiin ja siirtyi Örebro HK:n riveihin. Hän oli 15 osumallaan joukkueen toiseksi paras maalintekijä Martin Johanssonin kanssa ja jakoi Örebron sisäisen tehotilaston voiton Libor Hudáčekin ja Alexander Hellströmin kanssa lukemalla +7. Kaudeksi 2017–2018 Mustonen palasi vuoden mittaisella sopimuksella Pelicansiin. Hän pelasi 18 ottelua tehopistein 2+7=9, mutta Mustoselta jäi väliin kolme viimeistä ottelua ennen marraskuun maaottelutaukoa. Ennen kauden jatkumista hänen sopimuksensa purettiin Mustosen omasta aloitteesta yhteisymmärryksessä. Seuraavana päivänä hänen kerrottiin siirtyvän loppukauden kattavalla sopimuksella SHL-joukkue Frölunda HC:hen. Vain seitsemän pelaamansa ottelun jälkeen Mustonen teki joukkueen kanssa kaksivuotisen jatkosopimuksen joulukuussa.


title: Joel Mustonen

text: Mustonen pelasi alle 18-vuotiaiden Ivan Hlinkan muistoturnauksessa vuonna 2009. Hän on pelannut myös neljä A-maaottelua tehden yhden syöttöpisteen. Mustonen nousi Suomen A-maajoukkueeseen ensimmäisen kerran ensimmäisellä MM-leiriviikolla huhtikuussa 2014 ja pelasi ensimmäisen A-maaottelunsa Euro Hockey Challengessa 10. huhtikuuta 2014 Jyväskylässä Latviaa vastaan. Hän on edustanut Suomea yhteensä 13 nuorten ja 26 poikien maaottelussa.


title: Joel Mustonen

text: Mustosen isä Pasi toimii tällä hetkellä Suomen naisten maajoukkueen päävalmentajana. Joel pelasi koko junioriuransa ajan Ruotsissa Pasin luodessa siellä valmentajauraansa.


title: Bryan van Waesberghe

text: Bryan van Waesberghe on belgialainen karateka, joka saavutti pronssia Belgian avoimessa turnauksessa vuonna 2010 alle 84-kiloisten sarjassa. Nuorten tasolla van Waesberghe saavutti parhaimmillaan hopeaa alle 84-kiloisten sarjassa Krokoyama Cupissa vuonna 2009. Tuolloin hän hävisi loppuottelun Saksan Mehmet Bolutille.


title: Kullervo (Launis)

text: Kullervo on Armas Launiksen kolminäytöksinen ooppera vuodelta 1917. Sen libreton on kirjoittanut säveltäjä itse paljolti Aleksis Kiven samannimisen näytelmän pohjalta. Tekstissä on myös katkelmia Kalevalasta, Kantelettaresta ja Eino Leinon runosta "Tuonelan joutsen". Teos sai kantaesityksensä Suomalaisessa Oopperassa 28. helmikuuta 1917.


title: Kullervo (Launis)

text: Ammattitaitoisesti orkestroidun oopperan sävelkieli on kansallisromanttista ja muistuttaa Toivo Kuulan ja Oskar Merikannon tyyliä. Launiksen kokemukset kansansävelmien keruumatkoilla vaikuttivat hänen mukaansa alkusoiton paimentorvisooloon ja toisen näytöksen alun huhuiluun. Kullervon äidin roolin esikuvana oli eräs säveltäjän tapaama vanha inkeriläisnainen.


title: Fortune Faded

text: "Fortune Faded" on Red Hot Chili Peppersin kappale, joka löytyy yhtyeen vuonna 2003 ilmestyneeltä kokoelma-albumilta "Greatest Hits". Kappale nauhoitettiin samassa kartanossa kuin yhtyeen albumit "Blood Sugar Sex Magik" ja "Stadium Arcadium". Se julkaistiin singlenä vuonna 2003, samana vuonna singlelle tehtiin myös musiikkivideo. Kappale oli alun perin nauhoitettu samoihin aikoihin kuin albumi "By The Way" ja se on soitettu livenä pari kertaa sen jälkeen. Yhtye ei kuitenkaan pitänyt alkuperäisestä versiosta ja nauhoitti sen uudelleen.


title: Fortune Faded

text: Kappale kertoo yhtyeen urasta ja menestyksestä. Yhtye tietää, että heidän menestyksensä ja onnensa eivät kestä ikuisesti, eikä niistä voi pitää kiinni.


title: Fortune Faded

text: Singlen b-puolet ovat "Bunker Hill" ja "Eskimo".


title: Fortune Faded

text: CD Single 1


title: Dionysia (suku)

text: Dionysia on esikkokasveihin kuuluva, tiiviitä mättäitä muodostavien ruohovartisten kasvien suku. Siihen kuuluu ainakin 49 lajia, joista useimmat elävät Iranissa ja Afganistanissa, mutta niitä tavataan myös Irakissa, Pakistanissa ja Tadžikistanissa.


title: Dionysia (suku)

text: Dionysiamättäät kasvavat kuivissa oloissa kalkkikivikallioiden koloissa. Jotkut lajit kasvavat pelkästään yläpuolella roikkuvien kivenkielekkeiden alla, toiset ovat levinneet myös vinoille kalliopinnoille. Ne muodostavat tiiviitä mättäitä, jotka ovat keväällä toisinaan kokonaan keltaisten, violettien tai pinkkien kukkien peitossa.


title: Obi Metzger

text: Sam Obi Metzger Jr. (s. 7. syyskuuta 1987 Freetown, Sierra Leone) on sierraleonialainen jalkapalloilija, pelipaikaltaan hyökkääjä. Hän edustaa Ykkösessä pelaavaa FC Viikinkejä


title: Obi Metzger

text: Metzger pelasi ensimmäinesä vuotenaan 2003 Sierra Leonen pääsarjassa Ports Authorityn joukkueessa, tehden kuudessa ottelussa neljä maalia. Vuonna 2004 hän siirtyi Mighty Blackpooliin, josta hän jatkoi libanonilaiseen Racing Beirutiin. Hän teki seurassa 21 ottelussa 14 maalia. Vuonna 2006 Metzger siirtyi Ykkösessä pelaavaan Atlantikseen. Hän pelasi seurassa 96 ottelua, joissa syntyi 30 maalia.


title: Obi Metzger

text: Vuonna 2009 hän pelasi Kakkosessa PP-70:ssä 22 ottelua. Huhtikuussa 2009 hän siirtyi Slovakian toiselle sarjatasolle Topvar Topoľčanyyn. Elokuussa 2010 Mezger siirtyi Ykkösessä pelaavaan Viikinkeihin. Hän teki kahdeksassa ottelussa kuusi maalia ja hänet valittiin lokakuun Ykkösen pelaajaksi. Marraskuussa 2010 Metzger teki 1+1-vuotisen sopimuksen Veikkausliiga-seura Valkeakosken Hakan kanssa. Hän debytoi Veikkausliigassa sarjan avauskierroksella ja teki ensimmäisen maalinsa seuraavassa ottelussaan.


title: Obi Metzger

text: Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM-kilpailuihin, jossa hän pelasi kaikki kolme alkulohkon ottelua Espanjaa, Yhdysvaltoja ja Etelä-Koreaa vastaan. A-maajoukkueessa hän debytoi syyskuussa 2008 Guinea-Bissauta vastaan.


title: Obi Metzger

text: Metzger syntyi Freetownissa. Hänen isänsä Obi Metzger Sr. on myös Sierra Leonen entinen maajoukkuepelaaja ja sen entinen päävalmentaja.


title: Jallal Zakhnini

text: Jallal Zakhnini on belgialainen karateka, joka saavutti pronssia Italian GP:ssä vuonna 2007 ja Belgian avoimessa turnauksessa vuonna 2008 alle 65- ja 67-kiloisten sarjoissa. Nuorten tasolla Zakhnini saavutti hopeaa ja pronssia alle 65-kiloisissa Saksan Krokoyama Cupissa ja Britannian GP:ssä vuonna 2007. Myöhemmin syksyllä 2007 hän osallistui Tšekin ja Belgian GP kisoihin, tällä kertaa alle 70-kiloisten sarjaan. Tuloksena oli edellisen turnauksen tavoin hopeaa ja pronssia.


title: Nurmon vaakuna

text: Nurmon vaakuna oli Nurmon kunnan tunnus. Vaakunan aiheen alasin ja kulkuset viittaavat talonpoikaiskäsityötaitoihin.


title: Nurmon vaakuna

text: Vaakunan selitys on ”vihreässä kentässä alasin, saatteena sen ympärillä neljä kulkusta, asetettuina 1+2+1; kaikki hopeaa.” Vaakunan on suunnitellut Ahti Hammar, ja Nurmon kunnanvaltuusto hyväksyi sen kokouksessaan 10. joulukuuta 1954. Sisäasiainministeriö vahvisti vaakunan käyttöön 15. helmikuuta 1955.


title: Nurmon vaakuna

text: Vaakuna jäi epäviralliseksi kotiseutuvaakunaksi 2009, kun Nurmo liittyi Ylistaron kanssa osaksi Seinäjoen kaupunkia.


title: Bountynmerimetso

text: Bountynmerimetso ("Phalacrocorax ranfurlyi") on Uuden-Seelannin kotoperäinen merimetso. Se elää ainoastaan Bountysaarilla Uuden-Seelannin kaakkoispuolella. William Robert Ogilvie-Grant kuvaili lajin holotyypin Bountysaarilta vuonna 1901.


title: Aleksandrian pommi-isku 2011

text: Aleksandriassa tehtiin 1. tammikuuta 2011 pommi-isku koptilaista kirkkoa vastaan, kun siellä oltiin viettämässä messua. Iskussa kuoli 21 ihmistä ja 97 haavoittui. Egyptin poliisi on kuulustellut epäiltyjä.


title: Aleksandrian pommi-isku 2011

text: Karkeasti valmistettu pommi sisälsi nauloja. 79:stä haavoittuneesta 4 oli kirkkoa vartioineita poliiseja. Myös läheinen moskeija vahingoittui.


title: Aleksandrian pommi-isku 2011

text: Paavi Benedictus XVI tuomitsi hyökkäyksen uuden vuoden puheessaan. Yhdysvaltain presidentti Barack Obama piti tekoa "barbaarisena ja katalana". Presidentti Hosni Mubarak sanoi televisiopuheessaan ulkomaalaisten osallisuudesta olevan todisteita ja lupasi ottaa tekijät kiinni.


title: Aleksandrian pommi-isku 2011

text: Poliisi uskoo, että kyseessä on itsemurhaisku, jonka teki koptikristityksi naamioitunut ulkomaalainen terroristi. Poliisi uskoo myös, että isku suunniteltiin ulkomailla.


title: Rakkausromaani

text: Rakkausromaani on kaunokirjallisuuden lajityyppi, joka keskittyy romanttisen rakkauden kuvaamiseen.


title: Rakkausromaani

text: Maailman suurin romanttisen kirjaviihteen tuottaja on kanadalainen Harlequin Enterprises. Suomessa romanttista naistenviihdettä on kustantanut muun muassa Kolmiokirja. Yritys julkaisee Suomeen sijoittuvia romanttisia taskukirjoja.


title: Rakkausromaani

text: Harlekiini-kirjojen vastaanottoa pro gradu -työssään tutkinut sosiologi Jukka Törrösen mukaan ”Harlekiinien suurkuluttajia ovat usein äidit, jotka joutuvat jatkuvasti myötäilemään muiden tarpeita. Romanssien lukeminen on tapa rajata itselleen tilaa arjen keskellä.” Romanssiviihdettä on verrattu miesten suosimaan urheiluviihteeseen: molempien viehätys perustuu niiden kykyyn synnyttää voimakkaita tunteita.


title: Australiansuula

text: Australiansuula ("Morus serrator") on australaasialainen suulalaji. Se pesii tiheinä yhdyskuntina Australian kaakkoisrannikolla, Tasmaniassa, Norfolkinsaarella ja Uudessa-Seelannissa. Laji liikkuu pääasiassa rannikkovesillä ja kalastaa ravinnokseen muun muassa sardelleja ja kalmareita. Australiansuula muistuttaa suuresti kapinsuulaa ja joskus myös risteytyy sen kanssa. George Robert Gray kuvaili lajin Tasmaniasta peräisin olevan tyyppiyksilön perusteella vuonna 1843.


title: Australiansuula

text: Australiansuulan ruumiinpituus on 84–95 senttimetriä ja paino noin 2,3 kilogrammaa. Siipiväli on noin 1,7 metriä. Autraliansuulan höyhenpeite on pääosin valkoinen, mutta siivenkärjet ja sisemmät pyrstösulat ovat mustat. Pää on ruskeankeltainen. Vaaleata, sinertävänharmaata nokkaa ympäröi tyven kohdalla musta reunus. Jalat ovat harmaat.


title: Australiansuula

text: Nuorten yksilöiden pää ja selkäpuoli ovat pääosin ruskeat, mutta niissä on myös hajanaisia valkoisia pilkkuja. Australiansuula muistuttaa hyvin paljon lähisukuista kapinsuulaa, mutta australiansuulan pää on oranssimpi ja huudot kovaäänisempiä kuin kapinsuulalla. Lisäksi sen kurkkupussin pituus on vain kolmannes kapinsuulan vastaavasta.


title: Australiansuula

text: Australiansuula pesii Australiassa ja Uudessa-Seelannissa. Australiassa lajin pesimäyhdyskuntia on vain Victorian ja Tasmanian osavaltioissa. Uuden-Seelannin rannikolla pesivien australiansuulien yhdyskunnat sijaitsevat enimmäkseen Pohjoissaarella. Pieni yhdyskunta pesii myös Norfolkinsaarella. Pesinnän jälkeen suulat levittäytyvät ympäri Tasmaninmerta sekä Australian rannikkoa ja vaeltavat Kauriin kääntöpiirille saakka. Harhailevia lintuja on havaittu myös Ranskan eteläisten ja antarktisten alueiden territoriossa, Etelä-Afrikassa, Namibiassa ja Brasiliassa. Aikuisten australiansuulien lukumääräksi arvioidaan noin 110 000 yksilöä.


title: Australiansuula

text: Australiansuulat kalastavat lähinnä rannikolla ja liikkuvat vain harvoin kaukana maa-alueista. Niiden ravinto koostuu lähinnä sardiineista, sardelleista ja makrilleista. Ne syövät myös kalmareita, nokkakaloja ja makrillihaukia. Kalastaessaan suulat lentävät noin 10–20 metrin korkeudessa merenpinnasta ja paimentavat kalat tiiviimpään parveen. Sitten ne taittavat siipensä taakse ja syöksyvät veteen nappaamaan kalan. Australiansuula pysyy vedessä vain noin kymmenen sekuntia, mutta ehtii yleensä nielemään saaliin ennen pinnalle nousua.


title: Australiansuula

text: Australiansuulat pesivät loka–toukokuussa pienissä mutta tiheissä yhdyskunnissa. Suulaparin pariside on yleensä elinikäinen. Kumppanin löytymisen jälkeen koiras alkaa kerätä pesään merilevää sillä välin kun naaras vartioi parin pesäpaikkaa. Hautovien suulien ulosteet tekevät pesästä ajan mittaan lujemman. Eri suulien pesät ovat vain juuri ja juuri nokkimisetäisyyden päässä toisistaan. Naaras munii kerralla vain yhden sinertävänvalkean munan, mutta mikäli muna rikkoutuu tai vierii pesästä ulos, naaras voi munia sen tilalle toisen. Sekä koiras että naaras hautovat. Haudonta-aika kestää 42–44 vuorokautta. Poikanen on kuoriutuessaan höyhenetön ja sokea. Molemmat vanhemmat osallistuvat ruokintaan. Vuorotellen toinen vanhemmista vartioi pesässä toisen hakiessa ruokaa poikaselle. Poikanen viipyy pesässä noin 100 vuorokautta. Se saavuttaa sukukypsyyden 6–7 vuoden ikäisenä ja voi elää arviolta 25–38-vuotiaaksi.


title: Rakkauskirjallisuus

text: Rakkauskirjallisuus voi tarkoittaa seuraavia asioita:


title: Pernajan vaakuna

text: Pernajan vaakuna oli Pernajan kunnan tunnus. Vaakunan aihe on peräisin Teit-suvun vaakunasta. Suku on perimätiedon mukaan vaikuttanut seudulla jo 1600-luvun alkupuoliskolla tehden siitä Pernajan vanhimman aatelissuvun. Suku polveutuu Skotlannista ja sillä on ollut merkityksensä seudun asuttamiseen ja Pernajan kirkon rakentamiseen. Aatelisvaakunan kolmesta tähdestä kaksi on korvattu aurankärjillä viittaamaan maatalouden merkitykseen.


title: Pernajan vaakuna

text: Vaakunan selitys on ”hopeakentässä lakio ja vinoristi, molemmat punaiset, lakiossa kaksi aurankärkeä ja niiden välissä kuusisakarainen tähti; kaikki hopeaa.” Vaakunan on suunnitellut Gustaf von Numers, ja Pernajan kunnanvaltuusto hyväksyi sen kokouksessaan 31. toukokuuta 1952. Sisäasiainministeriö vahvisti vaakunan käyttöön 8. elokuuta samana vuonna.


title: Pernajan vaakuna

text: Vaakuna jäi epäviralliseksi kotiseutuvaakunaksi 2010, kun Pernaja liittyi Ruotsinpyhtään ja Liljendalin kanssa osaksi Loviisan kaupunkia.


title: Perfume

text: Perfume on kolmihenkinen elektropop-yhtye Japanin Hiroshimasta. Trion muodostavat Ayano Ōmoto (Notchi), Yuka Kashino (Kashiyuka) sekä Ayaka Nishiwaki (A-chan). Vuodesta 2003 yhtyeen tuottajana on toiminut Yasutaka Nakata, joka tunnetaan myös yhtyeestä Capsule.


title: Perfume

text: Yhtyeen jäsenet esiintyvät mielellään julkisuudessa lempinimiään käyttäen. Kashino tunnettiin yhtyeen varhaisina aikoina nimellä ”Yuka-chan”, mutta hän vaihtoi lempinimeään estääkseen sekaannukset yhtyeen aikaisemman jäsenen Yuka Kawashiman, joka sittemmin nimettiinkin ”Kawayukaksi”, kanssa. Perfumella ei ole varsinaista johtajaa, mutta A-chan puhuu usein koko trion puolesta ja on muutenkin ratkaisevasti vaikuttamassa varsinkin live-esiintymisiä koskeviin päätöksiin.


title: Perfume

text: Yhtyeen jäsenet:


title: Malcolm Lincoln

text:
Malcolm Lincoln on vuonna 2009 perustettu virolainen duo-yhtye.
Yhtyeeseen kuuluvat Robin Juhkendal (laulu) ja Madis Kubu (basso). Malcolm Lincoln edusti Viroa Eurovision laulukilpailussa Oslossa vuonna 2010 kappaleella "Siren", muttei päässyt finaaliin.


title: Malcolm Lincoln

text: Juhkendal keksi duon nimen Haluatko miljonääriksi? -ohjelman virolaisesta versiosta "Kes tahab saada miljonäriks?", kun ohjelmassa kilpaillut nainen vastasi Amerikan kuudennentoista presidentin Abraham Lincolnin etunimeksi Malcolm.


title: Äidit ja tyttäret (ooppera)

text: Äidit ja tyttäret on Tapio Tuomelan säveltämä Kalevala-aiheinen ooppera vuodelta 1999. Sen libreton kirjoitti Paavo Haavikko. Teos kantaesitettiin Suomen Kansallisoopperassa 6. marraskuuta 1999.


title: Äidit ja tyttäret (ooppera)

text: Tuomela suunnitteli ensin yhdistävänsä oopperan tekstin Larin-Kyöstin näytelmästä "Lemminkäinen" ja Haavikon teoksen "Rauta-aika" Lemminkäis-kohtauksista. Lemminkäisen tarinaan on lisätty sukurutsainen elementti Kullervon tarinasta: Lemminkäinen ja hänen sisarensa rakastuvat, mutta tunnistettuaan veljensä sisar hukuttautuu. Haavikon libretto on raadollinen ja pessimistinen. Lemminkäinen on teoksen ainoa miesrooli, muuten oopperaa hallitsevat vahvat, arkkityyppiset naishahmot, jotka pyörittävät tahdotonta ja heikkoa Lemminkäistä mielin määrin ja tuomitsevat hänet hapuilemaan pimeässä ikuisesti.


title: Äidit ja tyttäret (ooppera)

text: Kalevi Ahon mukaan oopperan musiikki on vokaalisesti näyttävää ja ilmaisuvoimaista kiitollista laulettavaa, ja myös teoksen runsaan 30 hengen kamariorkesteria käytetään värikkäästi. Teoksessa on myös tapahtumia kommentoiva, tanssiva ja kansanomaiseen tapaan laulava naistrio.


title: Afrikantähdikki

text: Afrikantähdikki eli afrikanlilja ("Ornithogalum thyrsoides") on valkokukkainen ruohovartinen mukulakasvi.


title: Afrikantähdikki

text: Afrikantähdikillä on paksut, suikeat noin 30 cm pitkät ja 2 cm leveät lehdet. Kukat kasvavat terttuina erillisiin pystyasentoisiin varsiin, jotka voivat nousta puolen metrin korkuisiksi. Valkoisissa tähdenmuotoisissa kukissa on musta keskusta.


title: Afrikantähdikki

text:
Afrikantähdikki kasvaa alkuperäisenä Etelä-Afrikassa. Se on levinnyt tulokaslajina myös Australian länsiosaan.
Afrikantähdikkiä kasvatetaan ruukussa ja leikkokukaksi. Koristekasviksi on jalostettu myös kerrattukukkainen muoto.


title: Ministeripresidentti

text: Ministeripresidentti on nimike, jota käytetään hallituksen johtajasta joissakin Euroopan maissa. Nimike vastaa pääministeriä, ja sitä käytetään Saksan osavaltioiden pääministereistä sekä Belgiassa ja Unkarissa.


title: D. A. Pennebaker

text: Donn Alan "D. A." Pennebaker (s. 15. heinäkuuta 1925 Evanston, Illinois, Yhdysvallat) on yhdysvaltalainen dokumenttielokuvien tekijä ja cinéma véritén uranuurtajia. Hänen keskeisiä aiheitaan ovat esittävät taiteet, etenkin popmusiikki, ja politiikka.


title: D. A. Pennebaker

text: Pennebakerin vanhemmat olivat Lucille Levick ja John Paul Pennebaker, joka oli mainosvalokuvaaja. 1960-luvun alussa Pennebaker, Richard Leacock ja Robert Drew perustivat tuotantoyrityksen Drew Associates. Vuonna 1963 Leacock ja Pennebaker erosivat siitä perustaakseen oman tuotantoyrityksen. Myöhemmin hän on työskennellyt usein vaimonsa Chris Hegedusin kanssa. Heidän yrityksensä, Pennebaker Hegedus Films, on tehnyt useita merkittäviä dokumentteja.


title: D. A. Pennebaker

text: Selvästi käsivaralla tehtyjä dokumentteja on usein kutsuttu nimellä "Pennebaker-documentit". Niissä vältetään jälkiäänitettyä kerrontaa ja haastatteluja, ja sen sijaan ne kuvaavat yksinkertaisesti tapahtumia, mikä on tyypilistä cinéma vérité -tyylille, jota Pennebaker on ollut tekemässä Yhdysvalloissa suosituksi. Pennebaker kertoi tästä lähestymistavasta haastattelija G. Roy Levinille 1971: "Voi mennä tilanteeseen ja kuvata sitä mitä siinä näkee, mitä tapahtuu, mitä on tekeillä ja ja antaa sitten katsojien päättää, kertooko se siitä mitään. Mutta sitä ei tarvitse nimetä, ei tarvitse kerrontaa opastamaan katsojaan, jotta voisit olla varma ja ymmärtää, että siinä on opittavaa." Samassa haastattelussa Levinin kanssa Pennebaker jopa väittää, että "Älä katso taaksesi", joka on hänen maineikas dokumenttinsa Bob Dylan Englannin-kiertueesta vuonna 1965, "ei minun kriteerieni mukaan ole lainkaan dokumentti." Sen sijaan hän yhä uudestaan sanoo, että hän ei tee dokumentteja vaan "kirjaa hetkiä", "sellaisia puolittaisia saippuaoopperoita" "musikaalimaista todellisuutta"


title: D. A. Pennebaker

text: Pennebakerin dokumentti "Kings of Pastry" (2009) on esitetty useilla elokuvajuhlilla, kuten IDFAssa, Sheffield Doc/Festssa, DOX BOXissa, Berliinin elokuvajuhlilla ja Hot Docsissa.


title: Josh Wicks

text: Joshua Myiah Wicks (s. 1. marraskuuta 1983 Landstuhl, Rheinland-Pfalz, Saksa) on yhdysvaltalainen jalkapallomaalivahti. Hän on edustanut Veikkausliigassa pelaavaa IFK Mariehamnissa. Kaudeksi 2014 hän siirtyi ruotsalaiseen AFC Unitediin, jotka nousivat Allsvenskaniin kaudeksi 2017.


title: Josh Wicks

text: Yhdysvaltain armeijan sotilastukikohdassa Saksassa syntynyt mutta Kaliforniassa kasvanut Wicks pelasi juniorina vuosina 2001–2004 Bakersfield Roadrunnersissa. Tämän jälkeen hän siirtyi Des Moines Menaceen. Ensimmäisenä vuotenaan ammattilaisena 2005 Wicks pelasi kanadalaisessa Vancouver Whitecapsissa. Toisena kautenaan 2006 hän auttoi joukkueen USL First Divisionin mestaruuteen. Maaliskuussa 2007 Wicks siirtyi Portland Timbersiin, missä hän oli sarjan parhaimpia maalivahteja.


title: Josh Wicks

text: Wicks oli näytillä MLS-liigan Los Angeles Galaxyssä, minne hän sai sopimuksen maaliskuussa 2008. Hän debytoi pääsarjassa elokuussa 2008. Hän pelasi seurassa kuusi ottelua, kunnes hänet myytiin toiseen pääsarjaseuraan D.C. Unitediin. Hän debytoi seurassa heti kauden 2009 avauspelissä vanhaa seuraansa vastaan. Huhtikuussa 2010 United purki Wicksin sopimuksen.


title: Josh Wicks

text: Marraskuussa 2010 Wicks siirtyi kauden 2011 kattavalla sopimuksella Veikkausliigassa pelaavaan IFK Mariehamniin.


title: Josh Wicks

text: Josh Wicks saavutti kaudella 2011 Veikkaaja-lehden antamien ottelukohtaisten arvosanojen parhaan keskiarvon 7,40 Veikkausliigassa.


title: Josh Wicks

text:
Vancouver Whitecaps
Henkilökohtaiset


title: Sontiainen (laiva)

text: Sontiainen (joissain lähteissä väärin kirjoitettuna Dontiainen) on siirtolaisen ja harrastelija-laivanrakentajan Tom Sukasen Kanadassa tekemän laivan nimi. Nykyisin "Sontiaisesta" jäljellä olevat osat ovat nähtävillä Moose Jawin kaupungin lähellä sijaitsevassa Sukanen Ship Pioneer Village and Museumissa.


title: Alexander Ring

text: Alexander Michael Ring (s. 9. huhtikuuta 1991, Helsinki) on suomalainen jalkapalloilija, joka pelaa keskikenttäpelaajana Yhdysvaltojen MLS:n New York Cityssä. Ringin vaimo Lila Ring on entinen jalkapalloilija.


title: Alexander Ring

text: Ring nousi HJK:n edustusjoukkueeseen kaudella 2010. Hän oli mukana Suomen mestaruuden voittaneessa joukkueessa 2010 ja kaudella 2011 Ring voitti HJK:ssa Suomen mestaruuden ja Suomen Cupin. Tammikuussa 2012 Ring siirtyi lainasopimuksella saksalaiseen Borussia Mönchengladbachiin. M’gladbach ei käyttänyt lainasopimuksen osto-optiota, ja kesäkuussa 2013 Ring siirtyi HJK:sta 500 000 euron siirtosummalla saksalaiseen Kaiserslauterniin. Kolmen ja puolen 2. Bundesligassa pelatun kauden jälkeen Ring siirtyi helmikuussa 2017 yhdysvaltalaisen New York Cityn riveihin.


title: Alexander Ring

text: A-maajoukkueessa Ring debytoi 20-vuotiaana vuonna 2011 Ruotsia vastaan, ja hän vakiinnutti heti paikkansa maajoukkueen vakiomiehistössä. Ring on ollut maajoukkueen runkopelaaja EM-karsinnoissa 2010–11, , EM-karsinnoissa 2014–15 ja MM-karsinnoissa 2016–17. Ring ilmoitti syyskuussa 2018 lopettavansa maajoukkueuransa. Hän pelasi yhteensä 44 A-maaottelua.


title: Alexander Ring

text: Ring valittiin Veikkausliigan vuoden tulokkaaksi kauden 2011 päätteeksi, ja New York City valitsi hänet vuoden tulokkaaksi kauden 2017 päätteeksi. Ring valittiin MLS:n tähdistöjoukkueeseen kaudella 2018.


title: Alexander Ring

text: Helsingissä syntyneen, mutta lapsena perheensä kanssa Saksaan muuttaneen Alexander Ringin pelaajaura aikuisten tasolla alkoi, kun hän siirtyi HJK:hon kaudeksi 2009. Ring pelasi kuitenkin kauden 2009 HJK:n Ykkösessä pelanneessa reservijoukkue Klubi 04:ssa. HJK:n edustusjoukkueessa ja Veikkausliigassa Ring debytoi 19-vuotiaana, kun Antti Muurinen vaihtoi hänet kentälle 31. heinäkuuta 2010 ottelussa HJK–VPS. Ring pelasi HJK:ssa kolme liigaottelua, ja loppukaudeksi hänet lainattiin Tampere Unitediin. Hän pelasi Tampere Unitedissa neljä ottelua ja teki ensimmäisen liigamaalinsa 18. syyskuuta 2010 ottelussa TPS–Tampere Utd.


title: Alexander Ring

text: Varsinaisen läpimurtonsa HJK:ssa Ring teki kaudella 2011, jolloin hän pelasi 24 liigaottelua ja oli yksi HJK:n mestaruuskauden avainpelaajista. Hän pelasi myös kuusi ottelua Mestarien liigan ja Eurooppa-liigan karsinnoissa, ja teki maalin Bangor Cityä sekä Dinamo Zagrebia vastaan. Ring teki myös voittomaalin Suomen Cupin finaalissa, kun HJK voitti KuPS:in maalein 2–1. Kauden päätteeksi hänet valittiin Veikkausliigan vuoden tulokkaaksi. Syyskuussa 2011 Ringin sopimusta HJK:n kanssa jatkettiin kauden 2015 loppuun.


title: Alexander Ring

text: Alexander Ring siirtyi tammikuussa 2012 puolentoista vuoden lainasopimuksella Saksan Bundesligassa pelanneeseen Borussia Mönchengladbachiin. Ring debytoi Bundesligassa 10. maaliskuuta 2012 ottelussa Mönchengladbach–Freiburg. Hän pelasi kevätkaudella 2012 yhteensä kahdeksassa liigaottelussa. Mönchengladbach oli kaudella 2011–2012 Bundesligassa neljäs ja pääsi pelaamaan seuraavalla kaudella Mestarien liigan karsintoihin.


title: Alexander Ring

text: Kaudella 2012–2013 Ring pelasi kauden ensimmäisessä liigaottelussa Mönchengladbachin avauskokoonpanossa, mutta lopulta hän pelasi koko kaudella vain kuudessa Bundesligan ottelussa. Ring teki ensimmäisen maalinsa Mönchengladbachin paidassa Mestarien liigan play-off-kierroksella 21. elokuuta 2012 Dynamo Kiovaa vastaan. Mönchengladbach eteni Eurooppa-liigassa 1. pudotuspelikierrokselle, mutta se hävisi otteluparinsa Laziolle. Ring pelasi yhteensä kuusi ottelua Mestarien liigan karsinnoissa ja Eurooppa-liigan lohkovaiheessa. Mönchengladbach ilmoitti helmikuussa 2013, että seura ei käytä lainasopimuksen osto-optiota. Mönchengladbach oli kaudella 2012–2013 Bundesligassa kahdeksas.


title: Alexander Ring

text: Alexander Ring siirtyi kesäkuussa 2013 neljän vuoden sopimuksella Saksan 2. Bundesligassa pelanneeseen Kaiserslauterniin. Seurat eivät julkistaneet tarkkaa siirtosummaa, mutta lehtitietojen mukaan Kaiserslautern maksoi Ringistä HJK:lle 500 000 euroa. Ring debytoi Kaiserslauternin riveissä 2. Bundesligassa 20. heinäkuuta 2013 ottelussa Paderborn–Kaiserslautern. Ring pelasi kauden aikana yhteensä 21 sarjaottelua, joista 15 avauskokoonpanossa. Kaiserslautern taisteli koko kauden noususta Bundesligaan, mutta jäi kuitenkin sarjassa neljänneksi. Kauden kohokohdaksi jäi Saksan Cupin välierä Bayern Müncheniä vastaan, jossa Ring myös pelasi.


title: Alexander Ring

text: Ensimmäisen maalinsa 2. Bundesligassa Ring teki 10. elokuuta 2014 ottelussa Sandhausen–Kaiserslautern, kun hän teki joukkueen ainoan maalin 1–1-tasapelissä. Ring pelasi kauden 2014–2015 aikana yhteensä 24 ottelua, joista kaikki avauskokoonpanossa. Ring teki kauden aikana yhteensä kuusi maalia, ja hän oli sivussa avauskokoonpanosta vain loukkaantumisten ja pelikiellon vuoksi. Kaiserslautern taisteli kolmatta kautta noususta Bundesligaan, mutta joukkue jäi taas sarjassa neljänneksi.


title: Alexander Ring

text: Kaiserslauternin kausi 2015–2016 alkoi kahta edelliskautta heikommin. Joukkue voitti ensimmäisistä kahdeksasta ottelusta vain kaksi ja valmentaja Kosta Runjaic sai potkut. Ring pelasi kauden aikana yhteensä 21 ottelua, joista 19 avauskokoonpanossa. Hän teki kauden aikana kaksi maalia. Uudeksi päävalmentajaksi nostettu Konrad Fünfstück ei onnistunut nostamaan joukkuetta nousutaisteluun vaan se jäi lopulta 2. Bundesligassa kymmenenneksi. Myös Ringin kausi sujui edelliskautta heikommin ja peliaika väheni edelliskaudesta.


title: Alexander Ring

text: Kaiserslautern lähti kauteen 2016–2017 jälleen uuden valmentajan voimin, kun Tayfun Korkut korvasi Fünfstückin. Ring pelasi syyskauden aikana kymmenen ottelua, joista kahdeksan avauskokoonpanossa. Kaiserslautern oli syyskauden päätteeksi 2. Bundesligassa 13.


title: Alexander Ring

text: Alexander Ring siirtyi helmikuussa 2017 Yhdysvaltojen MLS:ssa pelaavaan New York Cityyn. Seurat eivät julkistaneet siirtosummaa, mutta lehtitietojen mukaan New York City maksoi Ringistä Kaiserslauternille 300 000 euroa. Ring debytoi MLS:ssa 5. maaliskuuta 2017 ottelussa Orlando City–New York City. Ring pelasi keskikentän keskustassa joukkueen tähtipelaaja Andrea Pirlon kanssa ja vakiinnutti heti paikkansa avauskokoonpanossa. Ring pelasi kauden aikana 29 sarjaottelua avauskokoonpanossa. New York City oli kaudella 2017 MLS:n itäisessä konferenssissa toinen, mutta joukkue hävisi konferenssin välierissä otteluparinsa Columbus Crew’lle. Ring valittiin kauden päätteeksi seuran vuoden tulokkaaksi.


title: Alexander Ring

text: Ring jatkoi New York Cityn avainpelaajana kaudella 2018. Ensimmäisen maalinsa MLS:ssa Ring teki 16. huhtikuuta 2018 ottelussa Atlanta–New York City. Ring pelasi yhteensä 30 sarjaottelua, joista 29 avauskokoonpanossa. Hänet kutsuttiin kauden aikana liigan tähdistöjoukkueeseen, joka kohtasi elokuussa MLS:n tähdistöottelussa italialaisen Juventuksen. New York City oli kaudella 2018 MLS:n itäisessä konferenssissa kolmas, mutta joukkueen kausi päättyi edelliskauden tapaan konferenssin välierissä, kun se hävisi otteluparinsa Atlantalle. Ring teki lokakuussa 2018 monivuotisen jatkosopimuksen New York Cityn kanssa.


title: Alexander Ring

text: Alexander Ring debytoi ikäluokkansa (1991) maajoukkueessa 16-vuotiaana 24. huhtikuuta 2007 Pohjois-Irlannin Larnessa pelatussa maaottelussa Sveitsi–Suomi. Ring pelasi oman ikäluokkansa maajoukkueessa 29 maaottelua, joissa hän teki kolme maalia.


title: Alexander Ring

text: Alle 21-vuotiaiden maajoukkueessa Ring debytoi 19-vuotiaana 8. lokakuuta 2010 Valkeakoskella Tehtaan kentällä pelatussa maaottelussa Suomi–Valko-Venäjä. Ottelu päättyi Suomen 3–0-voittoon ja Ring teki Suomen toisen maalin. Ring pelasi yhteensä viisi nuorten maaottelua, joissa hän teki yhden maalin.


title: Alexander Ring

text: A-maajoukkueessa Ring debytoi 20-vuotiaana, kun Mixu Paatelainen vaihtoi hänet kentälle 7. kesäkuuta 2011 Tukholmassa pelatussa vuoden 2012 EM-kisojen karsintojen ottelussa Ruotsi–Suomi. Ring vakiinnutti paikkansa maajoukkueen kokoonpanossa vuoden 2011 aikana. Ensimmäisen A-maaottelumaalinsa Ring teki 26. maaliskuuta 2013 Luxemburgissa pelatussa maaottelussa Luxemburg–Suomi, kun hän viimeisteli Suomen ensimmäisen maalin 3–0-voittoon päättyneessä ottelussa. Ring on kuulunut Suomen vakiomiehistöön EM-karsinnoissa 2010–11, , EM-karsinnoissa 2014–15 ja MM-karsinnoissa 2016–17. Ring ilmoitti syyskuussa 2018 lopettavansa maajoukkueuransa 44 A-maaottelun jälkeen. Viimeiseksi maaotteluksi jäi 2. syyskuuta 2017 Tampereen stadionilla pelattu MM-karsintaottelu Suomi–Islanti, jossa Ring teki Suomen 1–0-voittomaalin.


title: Alexander Ring

text: HJK"Tilanne 28. lokakuuta 2018."


title: Alexander Ring

text: "Tilanne 2. syyskuuta 2017."


title: K.V.N & Lobo

text: K.V.N & Lobo on helsinkiläinen hip hop-tuottajakaksikko, jonka muodostavat veljekset Mio Mäkinen (K.V.N) ja Visa Mäkinen (Lobo, aikaisemmin Lobotomia). Molemmilla heistä on yli vuosikymmenen kokemus hiphop-biittien teosta. Ensimmäisen yhteislevynsä "The Dead End Kidz" he julkaisivat vuonna 2008 Fjuu Recordsin kautta. Debyyttialbumia seurasi vuonna 2009 julkaistu "Welcome to the Dead End". Molempien instrumentaalilevyjensä aiheet ovat peräisin vanhoista amerikkalaisista gangsterielokuvista.


title: K.V.N & Lobo

text: Vuonna 2012 kaksikko julkaisi tuottajakasetin "Sutenööriskeidaa", jolla vierailee suomiräpin konkareita kuten Jodarok (Kemmuru), Notkea Rotta ja SMC Lähiörotat. Heti perään he julkaisivat uuden instrumentaalilevyn "Mac Shit", joka sisältää mm. instrumentaaleja tuottajakasetin kappaleista.


title: K.V.N & Lobo

text: K.V.N & Lobo tunnetaan myös rap-yhtye SMC Lähiörottien tuottajina. He vastaavat yhtyeen koko debyyttialbumin "Raffii Suomi-flättii" tuotannosta yhtä kappaletta lukuun ottamatta. Kaksikko on tehnyt tiivistä yhteistyötä myös rap-yhtye Gasellien kanssa. K.V.N & Lobo sekä rap-artisti Jodarok muodostavat Aivovuoto -nimisen rap-yhtyeen. Yhtyeen ensimmäinen kokopitkäalbumi "Aivovuoto" julkaistiin Monsp Recordsin kautta 26. huhtikuuta 2013, ja sen kappaleesta "Raaka keikka kolme" on julkaistu musiikkivideo.


title: K.V.N & Lobo

text: Veljekset ovat saaneet inspiraatiota musiikkiinsa 1990-luvun itärannikon hiphopista yhdistäen samalla soundiinsa uudempia tuotantotyylejä.


title: Cronhjelm af Hakunge

text: Cronhjelm af Hakunge on ruotsalainen kreivillinen aatelissuku, jonka yksi sukuhaara on introdusoitu Suomen Ritarihuoneeseen kreivillisenä sukuna 2. Suku elää Ruotsissa, mutta suomalainen sukuhaara on sammunut vuonna 1993.


title: Cronhjelm af Hakunge

text: Suku on lähtöisin Saksasta ja sen edustaja Polycarpus Crumbygel aateloitiin Ruotsissa 8. syyskuuta 1675, mutta suvun edustajaa ei esitelty kuninkaalle. Suku korotettiin vapaaherralliseksi 16. marraskuuta 1691 ja se esiteltiin 1693 ritarihuoneella numerolla 94 Cronhjelm Flostan ja Hakungen vapaaherra sekä Seklorabergin, Hyltenäsin ja Hvilstadin isäntä.


title: Liettuan–Neuvosto-Venäjän sota

text: Liettuan–Neuvosto-Venäjän sota käytiin Neuvosto-Venäjän ja Liettuan välillä joulukuusta 1918 elokuuhun 1919. Liettuan ja Neuvosto-Venäjän joukkojen lisäksi sotaan osallistui saksalaisia ja kommunistisia liettualaisia joukkoja. Sota päättyi kommunistien tappioon ja Liettuan-Neuvosto-Venäjän rauhaan, joka allekirjoitettiin vuonna 1920.


title: Liettuan–Neuvosto-Venäjän sota

text: Liettua julistautui itsenäiseksi ensimmäisen maailmansodan aikana, jolloin Saksan keisarikunta oli miehittänyt tämän Venäjän keisarikunnan alueen. Brest-Litovskin rauhansopimuksessa Saksa saneli Neuvosto-Venäjälle mm. ehdon luopumisesta vaatimuksista Liettuan suhteen. Neuvosto-Venäjä kumosi tämän ehdon, kun Saksa oli antautunut länsirintaman sodassa Ranskalle, Englannille ja Yhdysvalloille. I maailmansota päättyi 11. marraskuuta 1918 voimaan tulleeseen Compiegnen sopimukseen.


title: Liettuan–Neuvosto-Venäjän sota

text: Venäjän bolševikkipuolueen liettualaiset olivat alkaneet organisoida kommunistipuoluetta Vilnassa huhtikuussa 1918. Eri puolille Liettuaa perustettiin kommunistisia paikallisryhmiä. Elokuussa 1918 perustettiin Liettuan ja Valko-Venäjän kommunistinen puolue. Joulukuun 8. päivänä liettualaiset kommunistit perustivat väliaikaisen vallankumouksellisen Liettuan työläisten ja talonpoikien hallituksen venäläisjoukkojen hallitsemassa Väinänlinnassa. Saman kuukauden alussa mobilisoitiin Neuvosto-Venäjän puna-armeija, joka tunkeutui Liettuan alueelle 12. joulukuuta.


title: Liettuan–Neuvosto-Venäjän sota

text: Saksalaiset vetäytyivät puna-armeijan tieltä ja luovuttivat Vilnan alueen puolalaisille, jotka eivät kyenneet puolustamaan sitä. Puna-armeija valloitti Vilnan 5.–6. tammikuuta 1919. Saksalaiset jatkoivat vetäytymistään ja puna-armeija seurasi heitä kohti Kaunasia, jonne Liettuan hallitus oli asettunut. Lisäksi kommunistit ottivat vallan Šiauliaissa ja ottivat alueen haltuunsa. Myöhemmin paikalle saapuivat varsinaiset puna-armeijan osastot.


title: Liettuan–Neuvosto-Venäjän sota

text: I maailmansodan voittaneen länsiliittoutuneet huolestuivat tilanteesta: heidän sotilasjohtajansa ranskalainen kenraali Ferdinand Foch määräsi äskeiset Ranskan viholliset, saksalaiset joukot, pysähtymään puna-armeijan etenemisen.


title: Liettuan–Neuvosto-Venäjän sota

text: Liettua oli kuitenkin jo jakautunut länsimaiden tunnustaman Liettuan hallituksen hallitsemaan länsiosaan ja kommunistisen hallituksen hallitsemaan itäosaan. Saksalaisten joukot koostuivat pääasiallisesti niin sanotuista Freikorps-vapaaehtoisjoukoista eikä Weimarin tasavallan vakinaisen armeijan joukoista, joissa soti noin 10000 miestä. Saksan joukot valtasivat Šiauliain.


title: Liettuan–Neuvosto-Venäjän sota

text: 18.–20. helmikuuta kommunistit pitivät Vilnassa kongressin, jossa päätettiin Liettuan neuvostotasavallan perustamisesta. Myöhemmin se yhdistyi Valko-Venäjän neuvostotasavallan kanssa Liettualais-valkovenäläiseksi neuvostotasavallaksi.


title: Liettuan–Neuvosto-Venäjän sota

text: Liettuan kansallisen hallituksen armeija oli huhtikuuhun 1919 mennessä kerännyt kokoon armeijan, jonka miesvahvuudeksi väitettiin 5 000–6 000 sotilasta. Liettualaisten hyökkäys pakotti puna-armeijan perääntymään kahdessa taistelussa helmikuussa Alytisin lähistöllä. Maaliskuussa liettualaiset sekä saksalaiset partisaanit ottivat haltuunsa Luoteis-Liettuan. Huhtikuussa liettualaiset etenivät kohti Vilnaa, mutta puolalaisten onnistui vallata se kommunisteilta ensin. 25. elokuuta liettualaiset joukot valtasivat viimeisen puna-armeijan miehittämän alueen Zarasain ja ajoivat punaiset Väinäjoen toiselle puolelle. Neuvosto-Venäjä tarjosi rauhanneuvotteluja Liettualle, Virolle ja Latvialle 11. syyskuuta 1919.


title: Pihlajaveden vaakuna

text: Pihlajaveden vaakuna oli Pihlajaveden kunnan tunnus, jonka aihe juontuu kunnan nimestä. Vaakuna on osittain puhuva.


title: Pihlajaveden vaakuna

text: Vaakunan selitys on ”hopeakentässä vihreä pihlaja, marjat punaiset.” Vaakunan on suunnitellut Olof Eriksson, ja Pihlajaveden kunnanvaltuusto hyväksyi sen kokouksessaan 19. toukokuuta 1960. Sisäasiainministeriö vahvisti vaakunan käyttöön 10. lokakuuta samana vuonna.


title: Pihlajaveden vaakuna

text: Vaakuna jäi epäviralliseksi kotiseutuvaakunaksi 1969, kun Pihlajavesi liitettiin Keuruun kuntaan.


title: The Dead End Kidz

text: The Dead End Kidz on helsinkiläisen tuottajakaksikko K.V.N & Lobo:n debyyttialbumi. Se julkaistiin FJUU Recordsin kautta 23. kesäkuuta 2008.


title: Jean Henri Fabre

text: Jean-Henri Casimir Fabre (22.12.1823-11.10.1915) oli ranskalainen hyönteistutkija ja kirjailija.


title: Jean Henri Fabre

text: Fabre syntyi Saint-Léonsissa Aveyronissa Ranskassa. Fabre oli pitkälti itseoppinut, koska heidän perheensä oli köyhä.


title: Carlisle United FC

text: Carlisle United FC on englantilainen jalkapalloseura Carlislen kaupungista Cumbrian kreivikunnassa. Carlisle United FC perustettiin 5. toukokuuta 1904 Shaddongate United Association Football Clubin tilalle. Seura pelaa Englannin kakkosliigassa, mutta on pelannut myös Englannin 1. divisioonassa 1974–1975. Seura pelaa kotiottelunsa Brunton Parkilla.


title: Carlisle United FC

text: Carlisle United pelaa kotiottelunsa Brunton Parkilla, jonka kapasiteetti on 16 981. Stadion on jaettu neljään katsomoon, joista joukkueen kannattajat ovat joko pohjois- tai itäkatsomossa. Osa katsomoista on katettu, eivätkä kaikki paikat ole istumapaikkoja. Stadionin katsojaennätys 27 500 on vuodelta 1957, kun Birmingham City pelasi FA Cupin kolmannella kierroksella Carlisle Unitedia vastaan. Ennätystä sivuttiin vuonna 1970 FA Cupin viidennellä kierroksella, kun Middlesbrough kohtasi Carlisle Unitedin.


title: Welcome to the Dead End

text: Welcome to the Dead End on helsinkiläisen tuottajakaksikko K.V.N & Lobo:n toinen albumi. Se julkaistiin FJUU Recordsin kautta yhdessä Freaky Beats Productionsin kanssa 30. kesäkuuta 2009.


title: Fatima Meer

text: Fatima Meer (12. elokuuta 1928 — 12. maaliskuuta 2010) oli eteläafrikkalainen kirjailija, tutkija, käsikirjoittaja, ja merkittävä apartheidin vastainen poliittinen aktivisti.


title: Fatima Meer

text: Fatima Meer syntyi Durbanissa, nykyisen KwaZulu-Natalin suurimmassa kaupungissa yhdeksänhenkiseen perheeseen. Hänen isänsä, joka oli Indian Viwes -sanomalehden päätoimittaja, sai hänet tiedostamaan maassa vallinneen rotusyrjinnän. Meer kävi koulun Durban Indian Girls High Schoolissa, jonka jälkeen hän kävi yliopistoa University of Witwatersrandissa jossa hän oli trotskilaisen ryhmän jäsen, sekä University of Natalissa, jossa hän valmistui sosiologian maisteriksi.


title: Fatima Meer

text: Vuonna 1946 Meer liittyi monien muiden Etelä-Afrikan intialaisten tavoin apartheidin vastaiseen, passiivisen liikkeeseen, ja hän perusti Student Passive Resistance Committeen (""Opiskelijoiden passiivisen vastarinnan komitea""). Hän oli myös mukana perustamassa Durban District Woman's Leagueta (""Durbanin alueen naisten liittouma""), organisaatio jonka tarkoituksena oli parantaa afrikkalaisten ja intialaisten suhteita ryhmien välisten vuoden 1949 rotumellakoiden jälkeen.


title: Fatima Meer

text: Kun Kansallispuolue pääsi valtaan kesäkuussa 1948, ja aloitti tiukan apartheid-politiikkansa ajamisen, Fatima Meerin aktivismi lisääntyi, ja Meer oli yksi Etelä-Afrikan naisten liittouman (FSAW) perustajajäsenistä. Liittouma johti historiallista marssia hallintorakennuksille 9. elokuuta 1956. Aktivismin seurauksena Meerille annettiin ensimmäinen “pannamääräys” vuonna 1952 (“pannaus” oli osa vuonna 1950 voimaan tullutta kommunismin hävittämislakia. Pannamääräyksen saanut henkilö sai liikkua vain rajoitetusti, tavata rajoitetun määrän ihmisiä kerralla, ja esti tätä julkaisemasta mitään).


title: Fatima Meer

text: 1960-luvulla Meer järjesti yömielenosoituksia anti-apartheidien joukkovangitsemisia vastaan ilman oikeudenkäyntiä. 1970-luvulla hän sai uuden pannamääräyksen, ja pian hänet vangittiin ilman oikeudenkäyntiä. Pidätyksen syynä oli Meerin pyrkimykset järjestää poliittinen kokous Musta tietoisuus -liikkeen johtohahmo Steve Bikon kanssa. Fatima Meer selvisi täpärästi häneen kohdistuneesta salamurhayrityksestä pian vapautumisensa jälkeen vuonna 1976, jolloin häntä ammuttiin hänen perheensä kodissa Durbanissa, mutta hän selviytyi vahingoitta. Hänen poikansa Rashid lähti maanpakoon samana vuonna. Meeriin kohdistui toinen hyökkäys, josta hän syytti Musta tietoisuus -liikettä.


title: Fatima Meer

text: Hän tuki vankasti Iranin vallankumousta ja boikotoi Salman Rushdien matkaa Etelä-Afrikkaan vuonna 1998 väittäen tätä jumalanpilkkaajaksi.


title: Fatima Meer

text:
Meer oli University of Natalin työntekijä vuosina 1956 – 1988, jonka lisäksi hän oli vieraileva professori lukuisissa yliopistoissa Etelä-Afrikassa, Yhdysvalloissa, Intiassa, Mauritiuksella, Karibialla ja Britanniassa. Hän oli myös London School of Economicsin jäsen. Meer sai kaksi kunniatohtoruutta työstään naisten ja ihmisoikeuksien puolesta.
Fatima Meer kuoli halvauskohtaukseen. 81-vuotiaana St. Augustine's Hospitalissa, Durbanissa, 12. maaliskuuta 2010.


title: Pulkkilan vaakuna

text: Pulkkilan vaakuna oli pohjoispohjanmaalaisen Pulkkilan kunnan tunnus. Vaakunan haaruristi symboloi tienristeystä, ja kuulat viittaavat risteyksen seutuvilla Suomen sodan aikana 2. toukokuuta 1808 käytyyn Pulkkilan taisteluun, joka päättyi Sandelsin johtamien joukkojen voittoon.


title: Pulkkilan vaakuna

text: Vaakunan selitys on ”hopeakentässä kaateinen, punainen haaruristi, jonka saatteena kolme mustaa kuulaa asetettuina 2 + 1.” Vaakunan on suunnitellut Toivo Vuorela, ja Pulkkilan kunnanvaltuusto hyväksyi sen kokouksessaan 6. kesäkuuta 1964. Sisäasiainministeriö vahvisti vaakunan käyttöön 21. elokuuta samana vuonna.


title: Pulkkilan vaakuna

text: Vaakuna jäi epäviralliseksi kotiseutuvaakunaksi vuonna 2009, kun Pulkkila muodosti yhdessä Kestilän, Piippolan ja Rantsilan kanssa Siikalatvan kunnan.


title: Pyhämaan vaakuna

text: Pyhämaan vaakuna oli Pyhämaan kunnan tunnus. Vaakunan aihe viittaa tänä päivänäkin erityisesti merenkulkijoiden parissa tunnettuun Pyhämaan uhrikirkkoon sekä seudun mansikkaviljelmiin.


title: Pyhämaan vaakuna

text: Vaakunan selitys on ”punaisessa kentässä kultaristi, jossa sininen mansikanlehti.” Vaakunan on suunnitellut Gustaf von Numers, ja Pyhämaan kunnanvaltuusto hyväksyi sen kokouksessaan 22. lokakuuta 1968. Sisäasiainministeriö vahvisti vaakunan käyttöön 12. maaliskuuta 1969.


title: Pyhämaan vaakuna

text: Vaakuna jäi epäviralliseksi kotiseutuvaakunaksi 1974, kun Pyhämaa liittyi Uuteenkaupunkiin.


title: Wahlberg

text: Wahlberg voi viitata seuraaviin


title: Rantsilan vaakuna

text: Rantsilan vaakuna oli Rantsilan kunnan tunnus. Vaakunan ”toivon tähti” kuvaa tulevaisuuden uskoa, josta vaakunan aaltokoroisen vastapalkin symboloima peltomaan raivaaminen soisista erämaista on osoitus.


title: Rantsilan vaakuna

text: Vaakunan selitys on ”mustassa kentässä alainen aaltokoroinen hopeinen vastapalkki, saatteena vasemmassa yläkulmassa kuusisakarainen kultatähti.” Vaakunan on suunnitellut Olof Eriksson, ja Rantsilan kunnanvaltuusto hyväksyi sen kokouksessaan 16. maaliskuuta 1964. Sisäasiainministeriö vahvisti vaakunan käyttöön 21. elokuuta samana vuonna.


title: Rantsilan vaakuna

text: Vaakuna jäi epäviralliseksi kotiseutuvaakunaksi 2009, kun Rantsila muodosti yhdessä Kestilän, Piippolan ja Pulkkilan kanssa Siikalatvan kunnan.


title: Žygimantas Kestutis

text: Žygimantas Kestutis (noin 1365 – 20. maaliskuuta 1440) oli Liettuan suuriruhtinas 1432–1440. Žygimantas nojautui valtakaudellaan Puolaan, vaikkakin hänen onnistui lievittää tätä suhdetta valtakautensa lopulla. Žygimantasia seurasi vallassa Kasimir IV.


title: Žygimantas Kestutis

text: Žygimantas Kestutis syntyi suurin piirtein vuonna 1365. Žygimantas oli Kęstutisin poika, ja Jogailan vangituttaessa hänet Žygimantaskin joutui vangiksi vuonna 1382. Hän oli vankeudessa vuoteen 1384 saakka, jolloin hän pakeni ja liittyi veljensä Vytautas Suuren joukkoon. Vuosina 1389-1398 hän oli perheineen Saksalaisen ritarikunnan panttivankina. Myöhemmin hän otti osaa muun muassa Vorsklajoen taisteluun veljensä alaisuudessa.


title: Žygimantas Kestutis

text: Vytautasin kuoltua vuonna 1430 valtaan nousi aateliston tuella Švitrigaila. Švitrigaila liittoutui Saksalaisen ritarikunnan kanssa Puolaa vastaan, ja seurauksen oli Puolan hyökkäys maahan. Tällöin Žygimantas johti liettualaisten kapinaa Švitrigailaa vastaan, ja hän nousi valtaan vuonna 1432. Valtaan noustuaan hän järjesti puolalaisten kanssa Grodnossa kokouksen, jossa sovittiin Vilnan ja Radomin unionien päätösten voimaantulosta. Puolaan päin kallellaan olo herätti vastustusta, mikä taas sai Žygimantasin ryhtymään väkivaltaisiin vastatoimiin. Švitrigaila käytti hajaannusta hyväkseen ja jatkoi vastarintaa Rusin maissa nauttimansa arvostuksen ja ritarikunnan avun turvin. Vastavetona Žygimantas päätti vuonna 1434 peruskirjasta, joka antoi ortodoksisille aatelisille katolilaisten vastaavat oikeudet. Osapuolten välillä käytiin ratkaiseva taistelu Ugemergessä 1. syyskuuta 1435. Taistelussa Žygimantas voitti puolalaisten tukemana ritarikunnan ja Švitrigailan joukot. Žygimantasin onnistui myös vakauttaa suhteet Puolaan ja vaientaa puolalaisten vaatimukset Liettuan liittämisestä Puolaan. Ortodokseille annetuista oikeuksista syntyi kuitenkin sisäisiä ongelmia. Žygimantasin murhasi Švitrigailan kannattaja 20. maaliskuuta 1440.


title: Francisco Portillo

text: Francisco Portillo Soler (s. 13. kesäkuuta 1990 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja.


title: Francisco Portillo

text: Portillo on Málagan junioriakatemian kasvatti. Hän nousi ensikertaa edustusjoukkueeseen kauden 2009–2010 harjoituskaudella ja pelasi ensimmäisen ottelunsa 25. heinäkuuta 2009 Peace Cupissa englantilaista Aston Villaa vastaan.


title: Francisco Portillo

text: Ensimmäisen virallisen ottelunsa edustusjoukkueessa Portillo pelasi 24. tammikuuta 2010 Real Madridia vastaan. Hän pääsi vaihdosta kentälle ottelun 74. peliminuutilla korvaten loukkaantuneen Patrick Mtiligan. 10. elokuuta 2010 hän teki Málagan kanssa vuoteen 2013 asti kestävän jatkosopimuksen.


title: ICO Global Communications

text: ICO Global Communications (Holdings) Limited (NASDAQ: ICOG) on mobiilin satelliittitietoliikenteen yhdysvaltalainen operaattori. Yhtiön pääkonttori on Restonissa, Virginiassa.


title: ICO Global Communications

text: Yhtiö perustettiin tammikuussa 1995 nimellä ICO Global Communications. Sen kaavailtiin rakentavan konstellaation mobiilin tietoliikenteen satelliitteja keskikorkeilla radoilla, mutta tämä toteutui yhden F2-satelliitin muodossa. Näitä satelliitteja tilattiin Hughesilta 12 kappaletta, joka tehdas sittemmin fuusioitiin Boeing Satellite Systems-yhtiöön. ICO meni velkasaneeraukseen elokuussa 1999.


title: ICO Global Communications

text: Yhtiö aloitti uudestaan uusien sijoittajien panoksilla toukokuussa 200 "New ICO":na, jolloin tavoite oli geosynkrooniset satelliitit Pohjois-Amerikan päällä ja hybroditietoliikenne. FCC hyväksyi ICO G1-satelliitin ja matkapuhelinverkon yhteiskäytön tälle operaattorille.


title: ICO Global Communications

text: Syyskuussa 2000 ICO tilasi Hughesilta 3 satelliittia ja aiemmin kaavaillun konstelaation suursarjan suunnitellusta tai keskeneräisistä 11 satelliiteista aiottiin tehdä GEO-radan satelliitteja. Hughes vaihtoi tässä vaiheessa omistajaa. 19.6.2001 Atlas II laukaisi yhden satelliitin. Kaksi satelliitti on sen jälkeen ollut valmiina toimitettavaksi, jahka ICO maksaa niistä Boeingille. Yhtiö kävivät oikeutta, joka määräsi Boeingin maksamaan ICOlle noin 600 miljoonaa dollaria korvauksia.


title: ICO Global Communications

text: Yhdysvalloissa toimiva tytäryritys ICO North America sai uuden nimen DBSD North America toukokuussa 2009, kun ICO siirtyi velkasaneeraussuojauksen (Chapter 11) kautta suoritustilaan. Yhtiön omaisuus - G1-satelliitti - siirtyi uudelle yhtiölle, joka sai 750 miljoonaa dollaria rahoitusta. Toukokuussa 2009 yhtiö ilmoitti, ettei Pohjois-Amerikan toiminnot vielä tuota tulosta. Toukokuussa 2009 Euroopan komissio ei antanut ICOn EUssa toimivalle tytäryritykselle ICO Satellite toimilupaa S-kaistan tietoliikenteeseen.


title: ICO Global Communications

text: Yhtiön ensimmäinen satelliitti Hughes HS 601- tyyppinen ICO F-1 tuhoutui laukaisun epäonnistumisessa 13. maaliskuuta 2000. 19.6.2001 Atlas II laukaisi F2-satelliitin MEO-radalle.


title: ICO Global Communications

text: 2000-luvulla yhtiön on kaavaillut ns. hybridijärjestelmän rakentamista, joka käyttäisi matkapuhelinverkkoa ja satelliittietoliikennettä. Huhtikuussa 2008 ICOn omistama ICO G1-satelliitti laukaistiin geosynkrooniselle radalle. Satelliitin oli rakentanut Space Systems/Loral.


title: Lupa tappaa

text: Lupa tappaa () on vuonna 1990 ensi-iltansa saanut yhdysvaltalais-kanadalainen toimintaelokuva, jonka on ohjannut Deran Sarafian ja käsikirjoittanut David S. Goyer. Pääosissa näyttelivät muun muassa Jean-Claude Van Damme, Robert Guillaume ja Cynthia Gibb.


title: Lupa tappaa

text: Etsivä Burke saa kuvernööriltä tehtävän tutkia Harrisonin vankilassa tapahtuneita selittämättömiä murhia. Hän saa avukseen vastavalmistuneen asianajaja Amanda Beckettin, joka auttaa Burkea vankilan ulkopuolelta. Burke soluttautuu vankilaan rikolliseksi ja onnistuu ystävystymään Hawkins ja Priest -nimisten vankien kanssa. Burken sellitoverin päästyä liian lähelle totuutta hänet murhataan, ja DeGraff siirtää Burken eristysselliin. Myöhemmin Burkin ampuma Sandman tuodaan Harrisonin vankilaan. Tunnistettuaan Burken Sandman kertoo vangeille Burken olevan poliisi. Beckettin avustuksella Burke saa selville jonkun murhaavan vain tiettyjä ihmisiä. Pian Burke joutuu myös itse samalle listalle. Hän yrittää paeta vankilasta kahden kontaktinsa avustuksella, mutta joutuu kohtaamaan Sandmanin kaksintaistelussa.


title: Lupa tappaa

text: Elokuva tuotti Yhdysvalloissa hieman yli 16,8 miljoonaa dollaria. Se oli Yhdysvalloissa parhaimmillaan syyskuussa 14-16. päivinä viikonlopun kolmanneksi tuottoisin elokuva. Elokuva oli myös samaisella viikolla kolmanneksi tuottoisin elokuva teattereissa heti "Terveisiä unelmien reunalta" ja "Ghost – näkymätön rakkaus" jälkeen.


title: ICO

text: ICO voi tarkoittaa jotain seuraavista:


title: Italian ympäriajo 2011

text: Italian ympäriajo 2011 oli järjestyksessään 94. maantiepyöräilyn Italian ympäriajo. Kilpailu alkoi Italian yhdistymisen 150-vuotisjuhlan kunniaksi Torinosta 7. toukokuuta ja päättyi Milanoon 29. toukokuuta 2011. Kilpailun 21 etapin kokonaispituus oli 3 522,5 kilometriä.


title: Italian ympäriajo 2011

text: Belgialainen Leopard-Trek-tallin ajaja Wouter Weylandt kuoli kilpailun kolmannella etapilla kaaduttuaan Passo del Boccon jälkeisessä alamäessä. Tämän johdosta kilpailun järjestäjät päättivät, että neljäs etappi ajetaan hänen muistokseen eikä sitä lasketa kokonaistilanteeseen mukaan. Neljännen etapin jälkeen Leopard-Trek-talli vetäytyi kilpailusta samoin teki Tyler Farrar, joka oli harjoitellut säännöllisesti Weylandtin kanssa.


title: Italian ympäriajo 2011

text: Alberto Contador voitti kilpailun alun perin 6 minuutin 10 sekunnin erolla Michele Scarponiin. Contador oli kuitenkin antanut edellisvuoden Ranskan ympäriajossa positiivisen dopingnäytteen, ja urheilun kansainvälinen vetoomustuomioistuin, CAS päätti helmikuussa 2012 hylätä kaikki hänen tuloksensa tuosta kilpailusta alkaen. Italian ympäriajon voittajaksi nousi näin ollen Scarponi, Vincenzo Nibali sijoittui toiseksi ja John Gadret kolmanneksi. Contador menetti myös pistekilpailun voiton Scarponille. Mäkikirikilpailun voitti Stefano Garzelli ja nuorten kilpailun Roman Kreuziger. Suomalaisista mukana ajoivat Jussi Veikkanen (sijoitus 119:s) ja Kjell Carlström (132:s).Kilpailuun oli kutsuttu seuraavat 23 joukkuetta:


title: Italian ympäriajo 2011

text: Lähde: Cyclingnews


title: Viva Villa

text: Viva Villa ("Viva Villa!") on Jack Conwayn ohjaama yhdysvaltalainen elokuva vuodelta 1934. Elokuva kertoo meksikolaisen vallankumoustaistelijan Pancho Villan osin kuvitteellisen elämäkerran.


title: Viva Villa

text: Elokuvan tuotantovaiheessa ilmeni useita ongelmia. Meksikon hallitus vastusti Wallace Beeryn valintaa Villan esittäjäksi, koska Beery näytteli yleensä rikollishahmoja. Lisäksi Jonny Sykesin rooliin alun perin valittu Lee Tracy aiheutti diplomaattisen välikohtauksen, kun hän sotilasparaatia seuratessaan parvekkeelta virtsasi sotilaiden päälle. Tapauksen vuoksi Tracy erotettiin. Ongelmista huolimatta elokuva valmistui, ja se oli taloudellinen menestys, vaikkakin jotkut kriitikot moittivat sitä liiasta väkivaltaisuudesta. "Viva Villa" oli Oscar-ehdokkaana neljässä eri sarjassa. John Waters sai palkinnon parhaana apulaisohjaajana.


title: Tyryn koulu

text: Tyryn koulu (ensin "Roukon yhteiskoulu" ja myöhemmin "Tyryn yläaste") on toinen Valkeakosken kahdesta yläkoulusta. Toinen on Naakan koulu. Tyryn koulu sijaitsee Valkeakosken pohjoispuolella ja siihen kuuluvat luokat 1–9.


title: Tyryn koulu

text: Tyryn koulu perustettiin vuonna 1960 ja se toimi vuoden Furunäsin kartanon vuokratiloissa. Vuonna 1961 valmistunut vanha koulurakennus purettiin 2011 homeongelmien vuoksi. Nykyinen koulurakennus valmistui vuonna 2014. Nimi Tyryn koulu tuli voimaan vuonna 2001, mutta koulu tunnetaan nykyisin Roukon yhtenäiskouluna. Vuonna 2010 koulun tiloista löytyi hometta, jonka vuoksi osa koulusta purettiin kesällä 2011. Lukuvuonna 2011-12 oppilaat joutuvat liikkumaan ympäri kaupunkia päästäkseen tunnille. Vuosina 2015-2017 myös Roukon koulun kuudensien luokkien kotiluokat olivat Tyryssä Roukon tilanpuutteen vuoksi. Myös ykkös- ja kakkosluokkalaiset opiskelivat Tyryssä. Nykyisin koulussa opiskelevat 1-9 luokkalaiset.


title: Tyryn koulu

text: Tyryn koulun rehtorina toimii Riikka Sirén.


title: Naakan koulu

text: Naakan koulu on toinen Valkeakosken kahdesta yläkoulusta. Toinen on Tyryn koulu. Naakan koulu sijaitsee Valkeakosken etäläpuolella Naakassa, ja siinä on luokat 7–9. Vuosittain Naakan koulussa opiskelee noin 300 oppilasta.


title: Naakan koulu

text: Vuonna 1987 valmistuneen Naakan koulun rehtorina toimii Hannu Viitaniemi.


title: Haukilan koulu

text: Haukilan koulu oli Valkeakosken kaupungissa toiminut alakoulu. Se sijaitsi Haukilan kylässä. Koulu lakkautettiin vuoden 2017 alussa.


title: Haukilan koulu

text: Haukilan koulussa oli kaksi opettajaa ja luokat 1–6. Rehtorina toimi Joni Tikkala. Koulu perustettiin vuonna 1881. Rakennusten vanhin osa on peräisin vuodelta 1884. Koulu oli Tyrvännön kouluista toiseksi vanhin.


title: Roukon koulu

text: Roukon koulu on yksi Valkeakosken alakouluista. Se sijaitsee kaupungin pohjoispuolella, Tyryn koulun vieressä. Roukon koulun rehtorina toimii Marika Semi.


title: Roukon koulu

text: Roukon koulu rakennettiin vuosina 1957–1958 ja otettiin käyttöön vuoden 1958 alusta. Kouluun valmistui ruokala vasta vuonna 2002.


title: Roukon koulu

text: Koulussa toimivat luokat 1–6, sekä esikoulu. Ensimmäisten ja toisten vuosiluokkien luokat ovat nykyään Tyryn koulussa tilanpuutteen takia. Roukon koulu on kevätlukukauden 2016 tyhjänä ja oppilaat ovat evakossa muun muassa Tyryn koululla, lukiolla ja Tietolan koululla.


title: Roukon koulu

text: Roukon koulun vanhempi puoli puretaan, kun taas esikoulu palaa uudemmalle puolelle uusien sisäilmatutkimusten tietojen perusteella.


title: Leppälän koulu (Valkeakoski)

text: Leppälän koulu on yksi Valkeakosken seitsemästä alakoulusta. Se sijaitsee kaupungin itäpuolella, Pälkäneelle vievän "Pälkäneentien" varressa. Lähes koulua vastapäätä sijaitsee Kennel-kerho. Koulun rehtorina toimii Veikko Teräväinen, joka opettaa luokkia 4–6. Toinen opettaja, Susanna Palmu opettaa luokkia 1–3.


title: Leppälän koulu (Valkeakoski)

text: Leppälän koulu on vanha koulu, jonka vähäisen oppilasmäärän takia se on ollut lopetusuhan alla.


title: Suurkaupungin varjot (vuoden 1929 elokuva)

text: Suurkaupungin varjot () on Roland Westin ohjaama ja tuottama yhdysvaltalainen elokuva vuodelta 1929. Se pohjautuu John Wrayn, J. C. Nugentin ja Elaine Sternen kirjoittamaan näytelmään "Nightstick". Elokuva oli ohjaajansa ensimmäinen äänielokuva. "Suurkaupungin varjot" oli ehdolla parhaan elokuvan Oscar-palkinnon saajaksi. Lisäksi Chester Morris oli ehdolla parhaasta miespääosasta.


text: Chester Morris näyttelee Chuck Williamsia, joka tavaratalon ryöstettyään yrittää hankkia itselleen alibin tapahtuma-ajaksi.


title: Suurkaupungin varjot

text: Suurkaupungin varjot tai Suurkaupungin varjoja voi tarkoittaa seuraavia:


title: Sorrilan koulu

text: Sorrilan koulu on yksi Valkeakosken alakouluista. Se sijaitsee Valkeakosken keskustassa 4. kaupunginosan alueella. Sorrilan koulussa on luokat 1–6, minkä lisäksi lähellä sitä sijaitsee "Sorrilan päiväkoti".


title: Sorrilan koulu

text: Sorrilan, Sassin ja Sointulan kouluilla on sama rehtori, Esko Silvola. Järjestely on sen takia, että Sassin ja Sointulan kouluissa on vain kaksi ensimmäistä luokkaa, jonka jälkeen oppilaat siirtyvät opiskelemaan Sorrilan kouluun.


title: Sorrilan koulu

text: Sorrilan koulu on perustettu v. 1911 ja 12. marraskuuta 2011 vietettiin Sorrilan 100-vuotisjuhlaa.


title: Sointulan koulu

text: Sointulan koulu on Valkeakosken Sointulassa sijaitseva alakoulu, joka sisältää esikoulun ja luokat 1–2. Käytyään kaksi ensimmäistä vuosiluokkaa Sointulan koulussa, oppilaat siirtyvät Sorrilan kouluun.


title: Sointulan koulu

text: Sorrilassa sijaitsee myös Sorrilan päiväkoti.


title: Sassin koulu

text: Sassin varhaiskasvatusyksikkö ja koulu on Valkeakosken 12. kaupunginosassa, Raikkaan ja Sassin rajalla sijaitseva koulurakennus. Se sisältää päiväkodin, esikoulun ja kaksi ensimmäistä vuosiluokkaa. Toisen luokan jälkeen oppilaat siirtyvät Sorrilan kouluun.


title: Sassin koulu

text: Sassin koulun rehtorina toimii Sorrilan koulun rehtori Esko Silvola. Varhaiskasvatusyksikön johtajana toimii Rita Poutanen.


title: Michael Imperioli

text: James Michael Imperioli (s. 26. maaliskuuta 1966) on yhdysvaltalainen näyttelijä. Imperiolin merkittävimpiä rooleja on sarjassa "Sopranos" likaiset työt tekevä Tony Sopranon sukulaismies Christopher Moltisanti. Sarjan päätyttyä hänellä on ollut neljän jakson sijaisuus sarjassa "Kova laki" ja yhden kauden verran hän ehti näytellä Ray Carlingin roolissa sarjassa "Life on Mars". Syksyllä 2010 Yhdysvalloissa esitykseen päässeessä sarjassa "Detroit 1-8-7" hänellä on rooli rikosetsivä Louis Fitchinä.


title: Leo Hilokoski

text: Leo Hilokoski (s. 1941 Helsinki) on suomalainen keilaaja. Hilokoski on keilailun maailmanmestari joukkuekilpailussa 1975 ja Euroopan-mestari joukkuekilpailussa 1973. Lisäksi hän on saavuttanut henkilökohtaisen Suomen-mestaruuden 1978. Hilokosken toinen laji on golf, jossa hän on lyönyt kolmesti hole-in-onen.


title: Leo Hilokoski

text: Hilokoski on osallistunut Ballmaster-kilpailuun alusta lähtien eli vuodesta 1971, joskin muutama on jäänyt väliin. Hän on voittanut kilpailun 1977. Hän on tehnyt kolmesti keilailussa täydellisen sarjan, 300 pistettä.


title: Leo Hilokoski

text: Hilokoski on yrittäjä. Hän asuu talvet Malagalla, jonne hän järjestää golf-matkoja. Hänen sisarensa on keilaaja Lea Hilokoski (k. 2007), joka oli naiskeilaajien huippunimiä.


title: Apianlahti

text: Apianlahti on lahti Mallasvedessä Valkeakoskella. Sen rannoilla sijaitsevat Apian leirintäalue, Apian uimaranta, seikkailupuisto sekä Valkeakosken kesäteatteri. Alueen ympärillä kiertää ns. "Riippusiltojen lenkki".


title: Apianlahti

text:
Apianlahti sijaitsee Apian alueella Valkeakosken 4. kaupunginosassa. Se rajoittavat idässä Sointula, pohjoisessa Apian kanava, lännessä Apianniemi ja etelässä Seututie 307:n rajaama Apian alue.
Viimeistään 1600-luvulla Valkeakoski ja Apiankoski täyttyivät myllyistä, ja asutus alkoi levitä Valkeakosken alueelle. Apianlahti toimi reittinä ylävirran myllyiltä Myllysaareen. Myöhemmin, kun koskiin rakennettiin kanavat ja Valkeakoski alkoi teollistumaan, Apianlahden merkitys siirtyi virkistyskäyttöön. Nykyään Apian uimaranta on Valkeakosken uimarannoista käytetyin.


title: York (täsmennyssivu)

text: York ja Yorke viittavat muun muassa seuraaviin:


title: York (täsmennyssivu)

text: York ja Yorke


title: Rauhalan koulu (Valkeakoski)

text: Rauhalan koulu on Valkeakoskella sijaitseva alakoulu. Se sijaitsee Sääksmäellä. Rauhalan koulun rehtorina toimii Veikko Teräväinen.


title: Rauhalan koulu (Valkeakoski)

text:
Rauhalan koulu on perustettu vuonna 1868. Koulussa on kolme opettajaa, ja noin 60 oppilasta. Koulussa on luokat 1–6.
Rauhalan koulua kävi 1900-luvun alussa Paavo Järvinen, jonka teos "Kovaa aikaa" julkaistiin postuumisti vuonna 2017.


title: Rauhalan koulu

text: Rauhalan koulu on seuraavien koulujen nimi:


title: All I See

text: ”All I See” on pop- ja R&B-kappale Kylie Minoguen albumilta "X". Se julkaistiin vuonna 2008, ja sen kirjoittivat Jonas Jeberg, Mich Hedin Hansen ja Edwin Serrano. Kappale julkaistiin digitaalisesti singlenä Pohjois-Amerikassa 11. maaliskuuta 2008.


title: Leppälän koulu

text: Leppälän koulu on seuraavien koulujen nimi:


title: Zealandia

text: Zealandia on matala, suurimmaksi osaksi merenalainen alue lounaisella Tyynellämerellä. Siitä merenpinnan yläpuolella ovat Uusi-Seelanti, Uusi-Kaledonia ja muutama Tyynenmeren pikkusaari. Alueen koko on noin viisi miljoonaa neliökilometriä.


title: Zealandia

text: Zealandia alkoi erota Gondwanan supermantereen laidasta noin 100 miljoonaa vuotta sitten. Ohuutensa vuoksi se jäi kuitenkin merenpinnan alle. Zealandian luoteispuoli on osa Australian laattaa ja kaakkoispuoli Tyynenmeren laattaa. Zealandia alkoi kohota 20 miljoonaa vuotta sitten näiden laattojen törmäilyn vuoksi, mikä synnytti Uuden-Seelannin Eteläiset Alpit. Australian mantereen ja Zealandin erottaa 25 kilometriä leveä ja 3,6 kilometriä syvä Catosalmi, jonka pohja on merenpohjan maankuorta.


title: Zealandia

text: Zealandiaa on ehdotettu uudeksi mantereeksi. Sen asema mantereena riippuu vain siitä, ryhdytäänkö sitä kutsumaan mantereeksi. Nimitysehdotusta on perusteltu sillä, että Zealandialla on joitain mantereille tyypillisiä ominaisuuksia. Merenpohja erottaa sen muista mantereista. Se kohoaa noin kolme kilometriä korkeammalle kuin syvänmeren alueet. Sen maankuori on paksuudeltaan 10–30 kilometriä, mikä on enemmän kuin merenpohjan seitsemän kilometriä joskin vähemmän kuin nykyisten mannerten 30–50 kilometriä. Sen maankuori myös koostuu mantereille tyypillisistä kivilajeista kuten graniitista, dioriitista, andesiitista ja liuskekivistä. Myös sen eliöstö on omaleimaista.


title: Zealandia

text: Zealandian mahdollinen hyväksyminen mantereeksi tuskin vaikuttaisi alueen luonnonvarojen hallintaan.


title: Zebra

text: Zebra () tarkoittaa seuraavia asioita:


title: VLK

text: VLK tai Vlk (tšekiksi "susi") voi tarkoittaa seuraavia asioita:


title: Hr. Ms. Evertsen

text: Hr. Ms. Evertsen on ollut seitsemän Alankomaiden kuninkaallisen laivaston aluksen nimenä.


title: Zodiac

text: Zodiac voi tarkoittaa ainakin seuraavia asioita:


title: Kärjenniemen koulu

text: Kärjenniemen koulu ("Kärtsy") on yksi Valkeakosken seitsemästä 1–6-luokat sisältävästä alakoulusta. Koulu sijaitsee Kärjenniemessä, reilusti kaupungin länsipuolella. Koulu koostuu sekaluokista. Kärjenniemen koulua laajennettiin vuonna 2010.


title: Kärjenniemen koulu

text: Kärjenniemen koulun rehtorina toimii Pekka Väyrynen.


title: Tarttilan koulu

text: Tarttilan koulu on Valkeakosken Tarttilassa sijaitseva alakoulu. Tarttila on yksi seitsemästä Valkeakosken alakoulusta, joka sisältää luokat 1–6. Koulussa on kolme opettajaa.


title: Tarttilan koulu

text: Tarttilan koulun rehtorina toimii Riina Väyrynen. Koulussa on noin 30 oppilasta per lukuvuosi.


title: Prayer In The Square

text: Prayer In The Square (suom. "Rukoushetki aukiolla" tai "Rukoilija aukiolla") on kristillinen, kaikille avoin ja ilmainen rukoustapahtuma Times Square -alueella New Yorkissa, Yhdysvalloissa. Kadulla tapahtuvan julkisen rukouksen ja ylistyksen tarkoituksena on koota kristityt samaan tapahtumaan rukoilemaan tunnin ajaksi kaupungin ja kansan tulevaisuuden puolesta. Tapahtumaa näytetään myös suurelta "News Astrovision screen" -ruudulta "One Times Square" -rakennuksesta tapahtumaan osallistuville. Useat radiokanavat lähettävät sen suorana sekä lisäksi internetin kautta. Tapahtuman alkuvuosina sen järjesti Times Square Church -seurakunta, mutta myöhemmin on pyritty vähentämään nimien ja seurakuntien mainostamista ja julkisuutta. Tapahtuma on levinnyt ainakin Belfastiin 26. syyskuuta 2010 pidetyssä tapahtumassa, joka oli nimetty "Prayer @ The Square 2010".


title: Prayer In The Square

text: Tapahtumalle on valittu raamatunkohta: ""...mutta minun kansani, joka on otettu minun nimiini, nöyrtyy, ja he rukoilevat ja etsivät minun kasvojani ja palajavat pahoilta teiltänsä, niin minä kuulen taivaasta ja annan anteeksi heidän syntinsä ja teen heidän maansa jälleen terveeksi.""


title: Prayer In The Square

text: Seuraavat metrot kulkevat pysäkin "Time Square - 42 Street" kohdalta: A, C, E, N, Q, R, W, S, 1, 2, 3 ja 7.


title: Prayer In The Square

text: 4. helmikuuta rukous oli suunnattu Haitin maanjäristyksen uhrien omaisille ja turmapaikalla oleville. Piispa Hezekia Walker tiesi, että kaikki halukkaat eivät pysty auttamaan taludellisesti Haitin uhreja, niinpä hän tahtoi muistuttaa, että jokainen halukas pystyy rukoilemaan heidän puolesta ja haastoi tv:ssä kristittyjä rukoukseen.


title: Prayer In The Square

text: Rukoilijat: